Што рабіць з помнікам Леніна ў Гародні? | БЕЛАРУСКАЕ РАДЫЁ РАЦЫЯ\nБольш за 30 год таму ў 1987 годе ў Гародні перыяду СССР на плошчы з’явіўся помнік Леніну. Помнік быў створаны скульптарам Заірам Азгурам. У 2018 годзе гарадзенцы на сайце Petitions.by збіраюць подпісы за дэмантаж гэтага помніка.\nКіраўнік партыі БНФ па Гарадзеншчыне Вадзім Саранчукоў кажа, што падтрымлівае гэту петыцыю:\n– Дадзенаму помніку не месца не проста на цэнтральнай плошчы горада, а ўвогуле ў беларускіх гарадах. Гэта чалавек, які наўпрост не звязаны ні з горадам, ні з краінай. Чалавек, з чыёй дзейнасцю звязана столькі негатыву, проста не мае права стаяць на цэнтральнай плошчы. Безумоўна, напэўна ўзарваць гэты помнік не самы правільны варыянт. Я абсалютна падтрымліваю петыцыю з патрабаваннем дэмантажу помніка. Магчыма найлепшым варыянтам было б тое, як зрабілі нашыя суседзі літоўцы, калі падчас дэкамунізацыі, якая проста неабходная для Беларусі, усе помнікі былі звезеныя ў адзін парк.\nЖыхары Гародні падчас вулічнага апытання выказалі розныя думкі наконт гэтага помніка:\n– Даўно пара дэмантаваць. Тым больш стаіць на гістарычным месцы. Лепш Тызенгаузу паставілі б вялікі помнік.\n– Маё асабістае меркаванне, яго трэба пакінуць. Гэта частка нашай гісторыі, частка нашага жыцця. Ён павінен застацца на сваім месцы.\n– Давайце тады дэмантаваць усе гістарычныя помнікі.\n– Я думаю, што можна дэмантаваць, і паставіць замест старога сімвалу нешта новае. Напрыклад, помнік Кастусю Каліноўскаму.\nУжо сабрана больш за пяць соцень подпісаў і апроч подпісаў на сайце гарадзенскія актывісты будуць збіраць і папяровыя подпісы на вуліцах гораду.


(Ракіцкі: ) "У плыні бульварнае літаратуры, якою запоўнены беларускі рынак, шмат сумнеўных перадрукаў соньнікаў. Яны прынесеныя з усяго сьвету. Але ёсьць адна кніга іншага кшталту. Гэта – "Беларускі народны соньнік", складзены вядомым айчынным фальклярыстым Уладзімерам Васілевічам, у якой сабраныя матэрыялы, што запісаныя фальклярыстымі непасрэдна з вуснаў народу. А гэта азначае, што тлумачэньні сноў як бы зьяўляюцца часткаю народнае творчасьці. Як пісаў яшчэ ў мінулым стагодзьдзі вядомы беларускі фальклярысты Нікіфароўскі, "на народных тлумачэньнях сноў не адбіліся соньнікі маскоўскага рынку".\nНатуральна, толькі наіўны, даверлівы чалавек будзе зьвяраць убачанае ў сьне з растлумачаным у кнізе, перажываючы і чакаючы, калі абяцанае ў ёй нарэшце спраўдзіцца. Сур'ёзны чытач знойдзе багаты сьвет народных асацыятыўных уяўленьняў. Спробы народных разгадак сноў, напэўна ж, даюць разуменьне, па якіх напрамках ішла чалавечая думка, як у іх адбілася псыхалёгія нацыі, яе досьвед.\nЯ папрасіў знанага філёзафа й культуроляга Алеся Анціпенку прачытаць "Беларускі народны соньнік" з пазыцыяў сучаснага чалавека й навукоўца. І падзяліцца сваімі рэфлексіямі… Алесь Анціпенка – нашым госьцем".\n(Анціпнека: ) "Як адзначае сам укладальнік гэтае кнігі Ўладзімер Васілевіч, сны – гэта своеасаблівы жанр народнае творчасьці, гэта частка сьветапогляду нашых продкаў, беларускага народу. Подобныя зборнікі, натуральна, ёсьць у кожнага народу, і гэта сьведчыць толькі пра тое, што сон – сам па сабе вельмі істотная, і я сказаў бы, адная з самых загадкавых частак чалавечае псыхікі. Безумоўна, гэтая зьява мела пазнавальную цікаўнасьць для нашых продкаў.\nНаколькі сапраўды гэта важная частка нашага псыхічнага жыцьця, я маю на ўвазе сны, сьведчаць такія элемэнтарныя разьлікі, якія зрабілі сучасныя псыхолягі. Прыкладна трэцюю частку свайго жыцьця чалавек праводзіць у стане сну. Прыкладна 25 гадоў жыцьця мы сьпім. Прыкладна 6 гадоў мы бачым сны. Невыпадкова, што гэта мусіла абавязкова знайсьці адлюстраваньне ў той схэме сьветабачаньня, якую будаваў чалавек".\n(Ракіцкі: ) "Сон – таямніца. Дык якім чынам таямніцу можна суаднесьці з сьветабачаньнем асобы, ці нават цэлага этнасу?…"\n(Анціпенка: ) "Гэта своеасаблівая філязофія сьвету, у якім ёсьць дзьве часткі: псыхічны сьвет і сьвет фізычны, у якім жыве чалавек".\n(Ракіцкі: ) "Якія сьветапогляды беларусаў можна адчытаць праз гэтую кніжку?"\n(Анціпенка: ) "Я думаю, што сны, снобачаньне – гэта ўнівэрсальная зьява. Што належыць менавіта да гэтае кніжкі, дык тут хутчэй мы прачытваем дзьве сьветапоглядныя рэчы, якія характэрныя для нашага народу. Першая частка – вельмі старажытны пласт сьветаўспрыманьня, які зьвязаны з дахрысьціянскім пэрыядам. Заўважныя вельмі цікавыя паралелі. Літаральна на самым пачатку гэтае кнігі ёсьць інструкцыі, рэкамэндацыі адносна таго, як бачыць праўдзівыя сны. Такую ж самую структуру, структуру падрыхтоўкі да мэдытацыі маюць усходнія рэлігійныя сыстэмы. І ў дадзеным выпадку я маю на ўвазе ёгу.\nУ "Соньніку" сказана, напрыклад, ня есьці перад сном мяса, капусты, гароху, бобу і навогул цяжкое стравы. Ёгі ёсьць вэгатарыянцамі, і такім чынам чалавек падрыхтоўваецца да мэдытацыі, якая ёсьць спосабам убачыць пэўныя праўдзівыя рэчы, якія ня бачныя нашым фізычным зрокам. Ці, скажам, ня піць гарэлкі, кавы й гарбаты. Усе напоі, якія ўзбуджаюць чалавека, у ёзе забараняюцца. Ці, скажам, перад сном праветрыць хату – гэта трывіяльна выказаная рэч, але яна ўваходзіць у вельмі складаную сыстэму ёгі. Або перад сном ні з кім не сварыцца, не спрачацца – гэта тое, што называецца "ёгаўскай этыкаю", якая таксама падрыхтоўвае чалавека да глыбокага трансу, да праўдзівай мэдытацыі.\nДля нашых продкаў было абсалютна зразумелай рэччу, што існуюць два сьветы. Прычым, гэтыя сьветы нагэтулькі роўнапалеглыя і нагэтулькі рэальныя, што нават не ўзьнікала сумневу ў рэальнасьці таго сьвету, у які чалавек трапляў праз сны. Сны, у дадзеным выпадку, былі проста спосабам уваходу ў гэты другі, нябачны, нядзённы сьвет, сьвет снобачаньняў".\n(Ракіцкі: ) "Прачытаем асобныя тлумачэньні сноў зь "Беларускага народнага соньніку": Сварыцца – памірыцца з ворагам.\nПлакаць у сьне – на радасьць. (Анціпенка: ) "У гэтым соньніку бачна, што паводле меркаваньня нашых продкаў, гэтыя сны зьвязаныя. Паміж імі ёсьць пераход, але яны зьвязаныя паводле прынцыпу люстэркавага адбітку, на антытэзе. Тое, што чалавек бачыць у сьне, потым інтэрпрэтуецца з супрацьлеглым знакам".\n(Ракіцкі: ) "Як Вы маглі б асэнсаваць мэтафарычнасьць тлумачэньня сноў, ці зьвярнулі ўвагу на сымболі? Якія сымболі ў беларускіх тлумачэньнях сноў?"\n(Анціпенка: ) "Сон – гэта заўсёды паслабленьне рацыянальнага пачатку. Менавіта ў гэтых пераходных станах якраз і абуджаецца эмацыйная сфэра чалавека. У пэўным сэнсе чалавек, які быццам бы пераходзіць у той нядзённы, нябачны сьвет, гэта – паэт. Паэзія –ёсьць выйсьцем зь дзённага сьвету рэчаў. Выйсьце ў той сьвет, дзе пачынае прамаўляць у чалавеку ягоны нейкі эмацыйны пачатак. Некаторыя тлумачэньні слоў у гэтай кнізе проста паэтычныя. Гэта проста радкі недапісаных вершаў": Птушак дзікіх бачыць – падарунак будзе. А злавіць іх – на радасьць.\nСьпяваць у сьне – кажуць, плакаць будзеш. (Ракіцкі: ) "Ёсьць некалькі падыходаў ва ўсясьветнай літаратуры да разуменьня сну, да яго тлумачэньня. Ёсьць фройдаўскае тлумачэньне праз эратычнае ўсьведамленьне, адчуваньне чалавека. Ёсьць знакамітая формула Шэксьпіра: "Сон – ёсьць ілюзіяй сьмерці". Вось з гэтага пункту погляду, ці можам мы падыйсьці да разуменьня беларускіх тлумачэньняў сноў?"\n(Анціпенка: ) "Шэксьпір бліжэй да корпусу тых сабраных сноў, якія ёсьць у гэтай кнізе. Сапраўды, нашыя продкі, а гэта бачна ў некаторых тлумачэньнях, успрымалі пераход у стан сну як часовую сьмерць. І таму ў снах людзі часта бачылі нябожчыкаў, што абсалютна натуральна, бо нябожчыкі ёсьць часткаю таго нябачнага, нядзённага сьвету. Таму, відавочна, там, у снах, яны сустракаліся з анёлам, чортам, Богам, з Божай Маці. Шмат якія сны тлумачацца як прадвесьнікі сьмерці ці нейкай хваробы, якая мусіць напаткаць чалавека ў бліжэйшы час. Я думаю, што гэта абсалютна натуральная рэч, бо Шэксьпір мае рацыю": Пахаваньне бачыць – хаўтуры і будуць.\nПапа бачыць – мець справу зь нячыстай сілаю. (Ракіцкі: ) "А што тычыцца фройдаўскага падыходу да вытлумачэньня прыроды сноў? Ці выяўляецца ён у беларускім соньніку?"\n(Анціпенка: ) "Я не знайшоў нейкіх такіх выразных тлумачэньняў сноў, якія б паказвалі на прыхаваны, менавіта эратычны, зьмест сноў. Хаця тут ёсьць некаторыя падобныя тлумачэньні сноў, напрыклад, бачыць голую дзеўку ў сьне. Такія тлумачэньні, зьвязаныя зь нейкімі эратычнымі памкненьнямі ці навогул, пераказ эратычных сноў цэнзураваліся. Трэба ўлічыць, што большасьць сабраных сноў у гэтае кнізе былі запісаныя ў ХІХ стагодзьдзі. Гэта азначае, што дамінуючым сьветапоглядам у беларусаў у той час было хрысьціянства. Хрысьціянства, як вядома, мае пэўныя маральныя перасьцярогі адносна заглыбленьня ў гэтую сфэру. Псыхолягі заўважылі, што менавіта людзі цэнзуруюць зьмест падобных сноў. І ёсьць канкрэтныя назіраньні, якія паказваюць на тое, што калі чалавек прачынаецца, дык ягоная сьвядомасьць пачынае працаваць як цэнзар у пераказе зьместу сну".\n(Ракіцкі: ) "Чаму людзі ў снах так часта бачаць шмат непрыемнага?"\n(Анціпенка: ) "Ёсьць некалькі тлумачэньняў. Па-першае, можа быць самае дапасавальнае, і некаторыя псыхолягі лічаць, што сон ёсьць пэўнай падрыхтоўкаю чалавека да абуджэньня, да працягу жыцьця. Бо, сапраўды, у рэальным жыцьці часам здараюцца нейкія экстраардынарныя сытуацыі. У жыцьці, сапраўды, здараюцца непрыемнасьці, мае месца гора, здараецца так, што паміраюць блізкія людзі. І сон, уваходзячы ў нашую сьвядомасьць, падрыхтоўвае чалавека да сустрэчы з гэтымі нейкімі нечаканымі, непрыемнымі сытуацыямі, бо ў рэальным жыцьці, як мы ведаем, нашая сьвядомасць іх таксама адкідвае. Ёсьць інтэнцыя ў нашай сьвядомасьці адкідваць усё непрыемнае, як бы не заўважаць.\nТрывіяльны прыклад. Чалавек заўсёды адкідвае думку, што ён можа некалі памерці або захварэць. У гэтым сэнсе нашая падсьвядомасьць больш рэалістычная, чым нашая сьвядомасьць. Бо як раз у нашай падсьвядомсьці гэтыя факты для нас выкрываюцца. І ў гэтым сэнсе падсьвядомасьць працуе як бы наадварот у стане сну, у супрацьлегласьць сьвядомасьці нашага дзённага сьвету, у якім мы звычайна і большую частку нашага жыцьця жывем".


Сказаць, што з юбілеем Купалаўскаму не пашчасціла — лічы, не сказаць анічога. Да стагоддзя легендарнага тэатра засталося меней за чатыры месяцы, і ўжо сёння відаць, што шчыльны графік святочных падзей давядзецца як мінімум пасунуць. Вось і рэпетыцыі спектакля, які займеў тытул “Чаканне сезона” — новай версіі купалаўскіх “Тутэйшых” — на час прыпыніліся. Зрэшты, тэатр за свой немалы век перажыў ужо столькі выпрабаванняў, што наўрад ці хто сумняецца: каранавірус ён таксама перажыве. Пагатоў, на некаторыя планы юбілейнага года пандэмія, на шчасце, не паўплывала. Неўзабаве ў выдавецтве “Беларусь” мае выйсці кніга, прысвечаная гісторыі Купалаўскага. А студыя гістарычных фільмаў “Майстэрня Уладзіміра Бокуна” па заказе Міністэрства культуры Рэспублікі Беларусь прыступіла да вытворчасці дакументальнай стужкі пра тэатр.\nЯк распавяла загадчыца літаратурна-драматычнай часткі Вольга Бабкова, кніга з’яўляецца своеасаблівым нарысам гісторыі Купалаўскага ад моманту яго заснавання і да нашых дзён. Акром спадарыні Вольгі, сярод яе аўтараў — беларускія тэатразнаўцы Вераніка Ермалінская, Кацярына Яроміна і Дзмітрый Дашчынскі. Далучыўся да працы і добра вядомы ў нас прафесар Варшаўскага ўніверсітэта Андрэй Масквін.\nАзнаёміўшыся са зместам кнігі, адразу прыходзіш да высновы, што дата 14 верасня 1920 года, калі кіраўніцтва ў другі ўжо раз абвешчанай БССР, усталяваўшыся ў Мінску, заснавала Беларускі дзяржаўны тэатр — гэта важны пункт адліку, але зусім не “кутні камень” беларускага тэатра як такога. Грунтоўнаму адлюстраванню гістарычнага бэкграўнда той падзеі прысвечаны асобны раздзел, які ахоплівае не толькі ўсю тэатральную гісторыю губернскага Мінска прынамсі з ХІХ стагоддзя, але і станаўленне ўласна нацыянальнага тэатра напачатку ўжо ХХ стагоддзя.\nІ гэты, і іншыя раздзелы ўтрымлівае мноства цікавых фактаў, невядомых шырокай аўдыторыі. Часам нават камічных. Чаго варты хаця б успамін легендарнага артыста Леаніда Рахленкі, які, выступаючы на перадавой у складзе франтавой брыгады, чуў апладысменты ды ўхвальныя воклічы… з таго боку!\nДакументальны фільм, здымкі якога павінны распачацца ўжо днямі, таксама ставіць за мэту адлюстраваць гісторыю тэатра — але для больш шырокай аўдыторыі. Яе паказ плануецца на адным з цэнтральных тэлеканалаў.\n— Замова Міністэрства культуры — гэта стужка, хранаметраж якой 52 хвіліны, — распавядае прадзюсар Уладзімір Бокун. — Аднак зважаючы на грамадскую важнасць праекта і неверагодны аб’ём цікавага матэрыялу, мы вырашылі па сваёй ініцыятыве стварыць таксама і тэлевізійную версію фільма, якая доўжыцца ўдвая болей.\nРэжысёры Уладзімір Луцкі, Ірына Васільева, Аляксей Раковіч і аўтар сцэнарыя Таццяна Сухоцкая за гэты экранны час спадзяюцца калі не пазнаёміць гледачоў з усімі дасягненнямі і выдатнымі асобамі з гісторыі тэатра (што, вядома ж, немагчыма), дык, прынамсі, акрэсліць яе лейтматыў. На думку Уладзіміра Бокуна, ён відавочны:\n— Для Беларусі гэта асаблівы тэатр. Не проста месца забаваў і задавальнення сваіх эстэтычных патрэбаў, але нешта куды большае. У розныя перыяды нашай гісторыі ён адыгрываў найважнейшую ролю ў пошуку нашай нацыянальнай ідэі. Дазваляў калі не ўбачыць яе ўвасабленне, дык, прынамсі, пра гэта памарыць. І наш фільм — спроба ўсвядоміць тэатр менавіта як праяву нацыянальнай ідэі.\nУласна, таму і зразумела, што асаблівая роля ў ім будзе нададзеная спектаклю “Тутэйшыя”, ужо трэцяе ўвасабленне якога на той самай сцэне нас неўзабаве чакае. І першая змена здымак адбылася акурат на першай яго рэпетыцыі.\nПа словах прадзюсара, звыклых для цяперашняга тэлефармату ігравых рэканструкцый гістарычных сцэн у стужцы амаль не будзе. У той самы час, і традыцыйным для дакументалістыкі арсеналам аўтарскі калектыў не абмяжуецца.\n— Адлюстраваць на экране гісторыю тэатра — справа вельмі складаная, — кажа Уладзімір Бокун. — Бо спектакль жыве толькі тут і цяпер, выклікаючы ў публікі непасрэдныя эмоцыі. Галоўная задача, якую мы ставілі — не пераўтварыць расповед пра выбітных людзей і яркія падзеі ў нейкае занудства. Доўга думалі, які фармат выбраць. І ўрэшце ў працэсе работы з’явілася такая ідэя — каб гісторыю Купалаўскага распавядалі сённяшнія купалаўцы.\nІ ведаючы крэатыўнасць цяперашняй трупы, можна не сумнявацца, што атрымаецца гэта вынаходліва ды маляўніча. Праўда, на сённяшні момант на сайце Купалаўскага дэманструецца сюррэалістычны ролік пра самастойнае жыццё рэчаў у спусцелым тэатры. Але слоган яго аптымістычны: “Мы вернемся!”. І ў гэтым сумнявацца не выпадае.


МТФ “Кулі”: на шляху да “экстры” і новых вяршынь — Берестовица. Берестовицкий район. Берестовицкая газета\nМТФ “Кулі”: на шляху да “экстры” і новых вяршынь\n07.02.2018 09.08.2019 irina551Комментарии on МТФ “Кулі”: на шляху да “экстры” і новых вяршынь\nНа здымку: аператары машыннага даення Галіна Рабалюк, Таісія Петрушэвіч, загадчыца МТФ “Кулі” Ганна Бельмач, ветурач, асеменатар і ўрач-гінеколаг Міхаіл Пянькоў.\nПазнаёміцца з такім прыемным чалавекам, як загадчыца МТФ “Кулі” Ганна Бельмач, для журналіста – за шчасце, а напісаць пра яе хоць некалькі слоў – тым больш. Падчас размовы адразу ўзнікае адчуванне нейкай эмацыянальнай сувязі, бо прыветлівы твар і шчырая ўсмешка гэтай жанчыны безумоўна станоўча ўплываюць і на яе субяседнікаў. Зазвычай за дыялогам з такімі людзьмі не заўважаеш хуткаплыннасці часу, бо калі з кожнай хвілінай для цябе адкрываюцца ўсё новыя цікавыя факты, ты проста абстрагуешся ад іншых рэалій.\nГанна Віктараўна нарадзілася на Мастоўшчыне. Яна не ўтойвае, што пасля заканчэння Гродзенскага медыцынскага каледжа яе размеркавалі ў далёкі Буда-Кашалёў. Аднак у лёса на гэты выпадак былі зусім іншыя планы. Доўгі час адпрацаваўшы лабарантам у Баранавічах, пераломным для жанчыны стаў 2001 год. Менавіта ў гэты перыяд і было прынята рашэнне аб пераездзе сям’і з Брэстчыны на Бераставіччыну. З таго часу прайшло ўжо 17 гадоў, многае адышло ў занябыт, вось толькі нязменным для маёй субяседніцы застаецца месца працы – малочнатаварная ферма “Кулі”, што ў КСУП “Малабераставіцкі элітгас”.\nДарэчы, малочная галіна названага сельгаспрадпрыемства прадстаўлена трыма малочнатаварнымі фермамі – “Кулі”, “Дзіневічы” і “Малая Бераставіца”.\nСёння, па словах Ганны Віктараўны, пагалоўе буйной рагатай жывёлы на МТФ “Кулі” складае 1350 галоў. І за ўсім гэтым немалым “багаццем” дбаюць сумленныя працаўнікі фермы.\n— Калі я толькі сюды ўладкавалася, — дзеліцца ўспамінамі жанчына, — на аб’екце працавала трынаццаць аператараў машыннага даення, за кожным з якіх было замацавана па 25 галоў дойнага статку. Цяпер колькасць іх скарацілася, а работы прыбавілася: 360 галоў дойнага статку абслугоўваюць усяго чатыры аператары. Што і казаць, зараз змянілася многае. Так, у 2007 годзе правялі рэканструкцыю фермы. Нядаўна набылі прыбор “Саматас”, прызначаны для кантролю якасці малака і вызначэння колькасці саматычных клетак у ім, а месяцы чатыры таму – новы халадзільнік ёмістасцю шэсць тон.\nТрэба адзначыць, што такое доўгачаканае набыццё дазволіла вырашыць адразу некалькі праблем. Па-першае, цяпер можна забыць пра змешванне цёплага і халоднага прадукту падчас дзённай і вячэрняй доек. Па-другое, менавіта адсутнасць гэтай устаноўкі “тармазіла” вытворчасць “экстры”, і гэта нягледзячы на адпаведнасць нормам усіх паказчыкаў. Напрыклад, пры норме да 300 тысяч саматычных клетак на кубічны сантыметр іх утрыманне ў малацэ на МТФ “Кулі” складае 286 тысяч. Варта сказаць і пра добрыя надоі на дадзеным аб’екце. Сёння яны складаюць 7800 кілаграмаў на карову, што на 293 кілаграмы перавышае аналагічны паказчык па ўсяму сельгаспрадпрыемству, а таварнасць складае 92,8%.\n— Прыплод цялят за 2017 год у нас склаў 333 галавы, — уключаецца ў размову ветурач, асеменатар і ўрач-гінеколаг Міхаіл Пянькоў. – З пачатку гэтага года выхад цялят пакуль складае 92,5%.\nЗакрануўшы гэтую тэму, цікаўлюся, якім чынам ажыццяўляецца працэс вырошчвання маладняку.\n— На дадзены момант у нас ёсць 55 індывідуальных домікаў-прафілакторыяў, астатнія цяляты ўтрымліваюцца ў асобным памяшканні, — расказвае Ганна Віктараўна. — Усе домікі размяшчаюцца ў метры-паўтара адзін ад аднаго недалёка ад жывёлагадоўчых памяшканняў на адкрытых пляцоўках з цвёрдым пакрыццём. Па меры забруджвання мяняецца подсціл. З улікам біялагічных асаблівасцей жывёл наладжана паўнавартаснае, збалансаванае кармленне. Так, калі ў першыя дні пасля нараджэння цяляты абавязкова атрымліваюць малодзіва, у якім утрымліваецца падвышаная колькасць бялку, тлушчу, мінеральных рэчываў, вітамінаў, то ў малочны перыяд адбываецца значная функцыянальная перабудова органаў стрававання, выпрацоўваецца здольнасць засвойваць пажыўныя рэчывы раслінных кармоў, узмацняецца бялковы, мінеральны і водны абмен у арганізме. Улічваючы ўсё гэта, у нас распрацавана ўласная схема кармлення маладняку, згодна з якой цялушачкі атрымліваюць крыху большую колькасць малака і канцэнтраваных кармоў, чым бычкі.\n“Вялікая Бераставіца і ваколіцы”\n16.06.2011 10.08.2019 irina


атласныя сукенкі - Мода 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ Мода 2017 ⇒ атласныя сукенкі\nСукенка з атласа з’яўляецца адной з самых папулярных мадэляў для вячэрняга выхаду ў свет. Аднак многія дзяўчаты і жанчыны нават не задумваліся пра тое, што атласнай сукенка можа таксама выдатна глядзецца і днём. Калі вы яшчэ сумнявайцеся, варта вам купляць атласнай сукенка ці невядома, які падзел фасон, уважліва прачытайце нашу артыкул.\nФасоны сукенак з атласа\nКолер і фасон сукенкі з атласнай тканіны варта падбіраць у залежнасці ад таго, куды вы збіраецеся яго насіць. Для пачатку разгледзім найбольш папулярныя мадэлі атласных сукенак:\nДля вячэрняга выхаду ў свет выдатна падыдзе аднатонная атласнай сукенка-футляр. Гэтая мадэль робіць акцэнт на станы, падкрэсліць вашу жаноцкасць, а даўжыня ледзь ніжэй калена дазволіць візуальна зрабіць ногі даўжэй. Самымі папулярнымі кветкамі для мадэляў такіх фасонаў застаюцца чорны і чырвоны. Аднак у апошні час усё большай папулярнасцю карыстаюцца мадэлі залатых і срэбных адценняў. Сукенкі-футляры найбольш выйгрышна глядзецца з адкрытымі туфлямі на высокім абцасе.\nАдным з найбольш папулярных варыянтаў атласнай сукенкі з’яўляецца сукенка з гарсэціка. Даўжыня такога сукенкі можа вар’іравацца ад дзёрзкай міні да мадэляў даўжынёй да пят. Вельмі эфектна будзе выглядаць атласнай чырвоная сукенка з гарсэціка і свабоднай спадніцай вышэй калена.\nАматаркі рамантыкі па вартасці ацэняць мадэлі доўгіх бруісты сукенкі з шыфон і атласа. Вельмі цікавы варыянт - доўгія зялёныя або сінія атласнай сукенка на тонкіх шлеі, павялічваецца ўніз за кошт шифоновых уставак.\nАсаблівы шарм атласным сукенкай прадастаўляе карункі. Напрыклад, вельмі эфектна будзе выглядаць вячэрні сукенка з рабіўся ўсё больш упэўнены-атласа з карункавымі рукавамі.\nНезаменным варыянтам ў адпачынку стане кароткі летні сукенка з каляровага атласа. Такая мадэль падыдзе і для паходу ў клуб, і для рамантычнага спаткання і для сустрэчы з сябрамі ў бары. Свежа і стыльна будзе выглядаць атласнай сукенка з рознымі геаметрычнымі прынтамі або этнічнымі ўзорамі.\nБелую атласнай сукенка асацыюецца з уборам нявесты, аднак, гэта ўсяго толькі стэрэатып. Кароткае белае атласнай сукенка ў спалучэнні з простымі па форме, але яркімі аксэсуарамі, зробіць вас цэнтрам ўсеагульнай увагі.\nСукенка-стрейч з атласа будзе добра глядзецца на дзяўчынах, упэўненых у бездакорнасці сваіх формаў. Сукенкі з такога атласа, як правіла, маюць даўжыню крыху ніжэй або вышэй калена. Прадумваючы свой вобраз з сукенкай-стрейч, абавязкова памятаеце пра тое, што яго не трэба перагружаць лішнімі аксэсуарамі або вельмі яркай абуткам.\nЯк правільна падабраць мадэль сукенкі з атласа?\nПадбіраючы для сябе сукенку з бліскучага атласа, улічвайце, што пераліваюцца тканіны візуальна павялічваюць формы. Таму калі вы не хочаце рабіць акцэнт, напрыклад, на сваіх сцёгнах, аддайце перавагу трохі больш свабодным хвалістыя мадэлям.\nДля дзяўчат і жанчын, якія жадаюць візуальна павялічыць памер сваёй грудзей, сукенкі з атласа з глыбокім V-вобразным выразам падыдуць як нельга лепш. А для тых, хто хоча прадэманстраваць ідэальную форму спіны, можна параіць падабраць простае па фасоне сукенка з глыбокім выразам ззаду.\nІ некалькі слоў пра тое, як правільна падабраць аксэсуары да атласнай сукенка. Галоўнае правіла тут такое: чым складаней фасон і расфарбоўку тканіны, тым прасцей павінны быць аксэсуары, і наадварот. Аднак у дадзеным выпадку гаворка ідзе пра прастату формы, а не ўтрымання. Вядома, лепей за атлас спалучаецца з золатам і срэбрам.\nАтласныя сукенкі вось ужо шмат гадоў не выходзяць з моды. Правільна падабраная мадэль гэтага ўбору дазволіць вам выглядаць стыльна і эфектна ў любой сітуацыі.\nПапярэдні Тэкст Жаночыя спартыўныя сандалі\nНаступная Артыкул палатняныя чаравікі Chanel\nНасенне сланечніка карысць і шкоду\nЯк рыхтаваць каляровую капусту: 7 рэцэптаў\nМасаж усяму галава\nАдносіны без сварак\nДыета Таццяны Усцінавай: як стаць зграбней\nЖаночы аргазм. Коратка пра важнае\nСамыя мудрагелістыя і незвычайныя інтэр'еры


Лукашэнка: эканоміка і жыццё людзей — пытанне нумар адзін | "Нясвіжскія навіны"\n13.04.2020 10 Нясвіжскія навіны 0 Comment\nПрэзідэнт Беларусі Аляксандр Лукашэнка 7 красавіка правёў нараду аб пастаўках нафты ў краіну і заслухаў даклад аб гатоўнасці сістэмы аховы здароўя процідзейнічаць пагрозам распаўсюджвання каранавіруса.\nЭканоміка і жыццё людзей — пытанне нумар адзін. Аб гэтым Прэзідэнт Беларусі Аляксандр Лукашэнка заявіў на нарадзе аб пастаўках нафты ў Беларусь.\n«Маючы адкрытую эканоміку, мы шмат у чым залежым ад тых працэсаў, якія развіваюцца ў свеце. Падзеі развіваюцца часам неадназначна. Таму мной запланаваны шэраг мерапрыемстваў па пытаннях, якія цяпер патрабуюць рэагавання ў найбольшай ступені і перш за ўсё ўплываюць на нашу эканоміку. Падкрэсліваю, гэта галоўнае. Эканоміка, а значыць, жыццё людзей, не толькі сёння, але і ў перспектыве — пытанне нумар адзін. Усё павінна быць падпарадкавана гэтаму пытанню», — заявіў беларускі лідар.\nГаворачы пра падзеі, што адбываюцца ў свеце, уключаючы спад цэн на нафту, Аляксандр Лукашэнка падкрэсліў, што ў гэтай сітуацыі неабходна сарыентавацца і, калі неабходна, прыстасаваць эканоміку краіны і грамадства да таго, каб не панесці страты. «А калі і будуць, то гэтыя страты павінны быць мінімальнымі. Таму я заўсёды гавару: эканоміка — у аснову. Галоўнае сёння — эканоміка. Адзін з напрамкаў — нафтаперапрацоўка, купля нафты. Асабліва пры гэтай валацільнасці і даволі нізкіх цэнах на нафту», — сказаў Прэзідэнт.\nЛукашэнка даручыў стварыць сур’ёзны запас нафты і паліва на непрадбачаныя выпадкі\n«На непрадбачаныя выпадкі неабходна ствараць сур’ёзны запас сыравіны (як нафты, так і паліва), які дасць магчымасць не парушаць работу галін і не перапыняць тэхналагічныя працэсы», — заявіў кіраўнік дзяржавы.\nПерад прадстаўнікамі ўрада і кіраўнікамі рэгіёнаў Прэзідэнт паставіў шэраг пытанняў, у тым ліку адносна наяўнасці магутнасцей для захоўвання нафты і запасаў нафтапрадуктаў і як іх можна нарасціць.\nАляксандр Лукашэнка папярэдзіў, каб усе ўзятыя на сябе абавязацельствы па прыняцці на захоўванне нафтапрадуктаў строга выконваліся. «Стэнаграма вядзецца. І не дай бог, нехта скажа, што можа прыняць паўмільёна тон нафтапрадуктаў і (у выніку. — Заўвага БЕЛТА) не прыме на захоўванне, ужо крыўдуйце самі на сябе», — сказаў ён.\n«Мы гэта не скрываем. Сёння нафта танная, трэба купіць яе, вырабіць нафтапрадукты і стварыць пэўны запас. Які гэта будзе запас, па выніках нарады мы павінны добра разумець», — рэзюмаваў беларускі лідар.\n«Задача нумар адзін, і важней за яе няма» — Лукашэнка аб устойлівай рабоце сельскай гаспадаркі\nУвесь цыкл сельскагаспадарчых работ на працягу года неабходна ўзяць на вельмі строгі кантроль. Аб гэтым Прэзідэнт Беларусі Аляксандр Лукашэнка заявіў на нарадзе аб рабоце нафтаперапрацоўчага комплексу краіны.\nПаводле слоў кіраўніка дзяржавы, пытанне харчавання ва ўсім свеце будзе стаяць вельмі востра. «Нафта нафтай, але яе на стол не падасі, — падкрэсліў беларускі лідар. — Таму я патрабую ў найкарацейшыя тэрміны завяршыць пасяўную кампанію. І ўвесь цыкл сельгасработ на працягу года ўзяць на вельмі строгі кантроль. Гэта датычыцца памочнікаў прэзідэнта і ўпаўнаважаных па абласцях».\nКіраўнік дзяржавы звярнуў увагу, што ў прыярытэце павінна быць харчовая бяспека краіны. «Задача нумар адзін, і важней за яе няма. Як у нас тут разглагольствуюць вакол: каранцін, каменданцкая гадзіна і іншае…», — заявіў ён.\nАляксандр Лукашэнка пацікавіўся, як забяспечана патрэбнасць у аўтамабільным паліве для веснавых палявых работ і дзе ёсць вузкія месцы. «Асабліва звяртаю на гэта ўвагу. Вы бачыце, ужо не толькі асобныя чыноўнікі міжнародных арганізацый загаварылі пра голад у недалёкай перспектыве, але ўжо ўсе талдычаць, і кіраўнікі самых развітых перадавых краін. Таму сельская гаспадарка, перш за ўсё цяперашняя пасяўная кампанія — важнейшы элемент, на які мы павінны звярнуць увагу», — заявіў кіраўнік дзяржавы.\nПрэзідэнт выказаў шэраг нараканняў на работу ў ходзе веснавых палявых работ, у прыватнасці на недастатковыя меры па захаванні вільгаці ў глебе. «Нягледзячы на тое, што вільгаць з глебы выходзіць імгненна (ноччу — мароз, раніцай — сонца), некаторыя вільгаць не закрылі. Асабліва ў Мінскім раёне, што здзіўна. І велізарныя палі. Няўжо не зразумела, што трэба перш за ўсё прайсціся культыватарам і разрыхліць глебу — закрыць вільгаць. Прытым палі вельмі высокія, з высокай колькасцю пяскоў у саставе. Таму зрабіце ўсё, каб мы маглі ў гэтым напрамку рухацца», — запатрабаваў Аляксандр Лукашэнка.\n«Ніхто барацьбу не аслабляе» — у Лукашэнкі абмеркавалі гатоўнасць процідзейнічаць каранавірусу\nПрэзідэнт Беларусі Аляксандр Лукашэнка заслухаў даклад аб гатоўнасці сістэмы аховы здароўя процідзейнічаць пагрозам распаўсюджвання каранавіруса.\nУдзельнікамі нарады сталі члены ўрада, кіраўнікі абедзвюх палат парламента і дзяржаўных органаў, губернатары, начальнікі ўпраўленняў аховы здароўя аблвыканкамаў і Мінскага гарвыканкама, кіраўнікі ўстаноў аховы здароўя і РНПЦ эпідэміялогіі і мікрабіялогіі — усяго 30 чалавек.\n«Праблема звязана з будучым існаваннем рэспублікі»\n«Мы будзем абмяркоўваць работу сістэмы аховы здароўя. На першы план вылучаецца галіна барацьбы з інфекцыйнымі захворваннямі. Вельмі цесна праблема звязана з эканомікай нашай краіны. Павінен сказаць, што ў пэўнай ступені (я ўжо аб гэтым намякаў у інтэрв’ю тэлекампаніі «Мір»), магчыма, і з будучым існаваннем нашай рэспублікі, таму што ніхто з вас не можа сказаць, што адбудзецца з сусветам пасля гэтай хваробы і псіхозу, які спарадзіла гэта хвароба. Мы не ведаем задумы лідараў вялікіх дзяржаў, як яны скарыстаюцца гэтай сітуацыяй. Але з гісторыі мы ведаем, што кожны карыстаецца сітуацыяй так, як ён лічыць патрэбным і выгадным для сябе», — заўважыў Аляксандр Лукашэнка.\nПрэзідэнт звярнуў увагу: у Беларусі не аслабляюць барацьбу з віруснымі захворваннямі. Але рашэнні прымаюцца зыходзячы з сітуацыі і рэсурсаў. «Наша тактыка з самага пачатку была не фронтам ісці і наступаць, і гэта не таму, што так мне захацелася. Скажу адкрыта, міністр аховы здароўя іншым разам мне казаў: давайце фронтам. Але фронту не атрымаецца, таму што мы ў іншай сітуацыі і рэсурсы ў нас іншыя. Кітай мог лакалізаваць сітуацыю і акружыць яе: у іх паўтара трыльёна золатавалютных рэзерваў і народ крыху іншы», — заўважыў кіраўнік дзяржавы.\n«Мы выбралі ачаговую тактыку барацьбы»\nАляксандр Лукашэнка перакананы, што такое «франтальнае наступленне» ў цяперашніх умовах не можа прынесці карысці — толькі шкоду. «Заперці людзей у кватэрах, як некаторыя і ва ўрадзе мне прапаноўвалі, — гэта справа адных сутак. Заўтра ўвядзём ваенных, амапаўцаў мабілізуем — на працягу сутак нікога не будзе на вуліцы, я вам гэта гарантую. Вы лічыце, што гэта метад барацьбы? Я лічу, не», — сказаў ён. На яго думку, гэта не спыніць распаўсюджванне віруса.\n«Паглядзіце, што адбываецца там, дзе паспрабавалі людзей заперці: нічога не атрымалася. Таму мы з самага пачатку выбралі (і СААЗ гэта адобрыла) ачаговую тактыку барацьбы. Неадкладна былі аддадзены каманды, каб мы паставілі людзей у аэрапортах і на граніцы. Мы ўбачылі, што гэты вірус быў завезены, таму нам трэба было там пракантраляваць, — нагадаў Прэзідэнт. — І мы прадаўжаем гэту работу. Трэба кожнаму добрасумленна адносіцца да сваёй работы».\n«Першы абавязак урачоў — лячыць, а не закрываць рэстараны»\nКіраўнік дзяржавы звярнуў увагу медыкаў: іх першы абавязак — лячыць людзей і, калі трэба супакоіць грамадства, расказаўшы пра сваю работу. «Не вашы функцыі адкрываць некага, закрываць, арыштоўваць і гэтак далей. У нас ёсць, каму гэтым займацца», — растлумачыў ён.\nПаводле слоў Прэзідэнта, яму штодзень дакладваюць, як развіваецца сітуацыя з распаўсюджваннем каранавіруса ў Беларусі, якая дынаміка ў іншых краінах. «Ідзе вялізная работа на ўзроўні дзяржавы. Вы займайцеся сваёй справай», — яшчэ раз падкрэсліў Аляксандр Лукашэнка.\nЁн нагадаў, як спрабавалі адправіць на каранцін БНТУ пасля таго, як у аднаго са студэнтаў выявілі каранавірус. Да самаізаляцыі студэнты і выкладчыкі падышлі безадказна, адзначыў кіраўнік дзяржавы. «Вынік нулявы. Дзякуй богу, што людзі не захварэлі, — дадаў Прэзідэнт. — Таму не трэба займацца не сваімі справамі. У вас сваіх спраў больш, чым дастаткова. Лячыце людзей, мы будзем вам у гэтым дапамагаць».\n«Калі хочаце, давайце ўзмацнім патрабаванні да тых, каго вы адправіце на самаізаляцыю»\nШто датычыцца работы з кантактамі першага і другога ўзроўняў, то іх, лічыць кіраўнік дзяржавы, трэба трымаць на самаізаляцыі, а не ў бальніцах, калі тэсты на каранавірус даюць адмоўны рэзультат. «Калі хочаце, давайце ўзмоцнім патрабаванні да тых, каго вы адправіце на самаізаляцыю. Мы праверылі аднойчы: іх адправілі дадому, але жорсткага заканадаўчага акта няма, і 400 чалавек дома не знайшлі. Мы можам узмацніць так, што ў вачах пацямнее», — папярэдзіў Аляксандр Лукашэнка.\nУ цэлым, адзначыў ён, большасць грамадзян праяўляюць сваю свядомасць і стараюцца абмежаваць сябе ад залішніх кантактаў. «Мы нічога не забараняем, чалавек мае права сваім жыццём распараджацца сам. Але мы як дзяржава павінны дапамагчы яму засцерагчыся ў гэты перыяд», — падкрэсліў Прэзідэнт.\nКіраўнік дзяржавы рэзюмаваў: кожны павінен займацца сваёй справай. «Яшчэ раз падкрэсліваю: урачы — лечаць, уся інфармацыя — у Адміністрацыі Прэзідэнта ў штабе. Там вы разам вызначаецеся, як вы інфармуеце насельніцтва. Інфармацыю скрываць не трэба. Не дай бог, недзе нейкі падман. У наш час у нашай рэспубліцы падмануць нікога немагчыма. Калі вы адзін раз падманеце, вам ніхто верыць не будзе, — адзначыў Аляксандр Лукашэнка. — Давайце ўсе разам будзем працаваць і ісці тым шляхам, які мы абазначылі. Як бы нам ні было цяжка».\nПрэзідэнт дадаў, што сітуацыя з каранавірусам таксама дапамагла ўзварухнуць сістэму аховы здароўя і выявіць у ёй некаторыя праблемы. «Я бачу вузкія месцы ў нашай сістэме аховы здароўя. Але я з вас запатрабую, калі гэты псіхоз скончыцца і калі адыдуць гэтыя хваробы», — папярэдзіў ён.\n«Кожны павінен займацца сваёй справай. Без панікі, спакойна і прыгожа. Мы павінны з вамі перамагчы прыгожа, мы павінны выратаваць людзей дастойна. Чалавек не павінен думаць, што (калі. — Заўвага БЕЛТА) ён туды трапіў з гэтым вірусам, ён смяротнік. Не. Усіх выратуем, каго толькі можна. І мы для гэтага павінны зрабіць усё», — падкрэсліў беларускі лідар.\nАляксандр Лукашэнка яшчэ раз заклікаў не ствараць вакол гэтай тэмы ажыятажу, але ў выпадку неабходнасці і сам гатовы падключыцца да дапамогі ўрачам. «Калі нешта магу для вас зрабіць, калі ласка, скажыце. Я ўжо міністру гаварыў: трэба (будзе. — Заўвага БЕЛТА), Уладзімір Сцяпанавіч, значыць, з табой пойдзем лячыць людзей, — сказаў Прэзідэнт. — Я ўжо гаварыў яму. Ён гаворыць: пакуль не трэба».\nЛукашэнка заклікае сур’ёзна паставіцца да здароўя ўрачоў\nКіраўнік дзяржавы адзначыў, што ўрачы, якія працуюць непасрэдна з пацыентамі, што паступілі з каранавіруснай інфекцыяй, у дастатковай ступені абаронены. «А ў анкалогіі якія працуюць, з сардэчна-сасудзістымі (захворваннямі. — Заўвага БЕЛТА)… Туды таксама паступаюць людзі з вірусамі. І адтуль у нас, хоць нямнога, але прыток урачоў у інфекцыёнках з’явіўся. Таму твая важнейшая задача, Уладзімір Сцяпанавіч (міністр аховы здароўя Уладзімір Каранік. — Заўвага БЕЛТА), — абарані ўрачоў», — даручыў Аляксандр Лукашэнка.\n«Гэта нядобра, што ўрач без пальчатак, без маскі прымае ў паліклініках, дзе б там ні было. Ён павінен хаця б мінімальна быць абаронены. Каб урачоў не лячылі. Урач павінен лячыць хворых, а нам даводзіцца ўрачоў лячыць. Дзякуй богу, што не паміраюць, ратуем мы іх. Недапушчальна, калі спецыялісты і ўрачы выходзяць са строю», — падкрэсліў Прэзідэнт.\n«Я прэм’ер-міністра і ўрад папярэдзіў: калі толькі да канца тыдня адказныя людзі мне даложаць, што чагосьці не хапае ў аптэках, магазінах або бальніцах, асабліва для аховы ўрачоў, — урада не будзе. Будуць працаваць іншыя», — заявіў Аляксандр Лукашэнка.\nПрэзідэнт даручыў усёй вертыкалі ўлады на чале з прэм’ер-міністрам вырашыць праблемы з наяўнасцю ахоўных сродкаў у бліжэйшыя дні. «Гэта нядобра, што мы чагосьці не можам зрабіць. Маску гэту няшчасную не можам пашыць для насельніцтва. Яны ж ідуць шалямі закрываюцца (правільна робяць), але няўжо мы маску не можам пашыць? — запытаў кіраўнік дзяржавы. — Гаварыць, што ў нас сёння недзе дэфіцыт гэтага, недапушчальна. Таму, калі ёсць гэтыя праблемы, вертыкаль улады на чале з прэм’ер-міністрам павінны яе да панядзелка зняць».\n← Обращение Синода Белорусской Православной Церкви в связи с угрозой распространения коронавирусной инфекции\nОбластной драмтеатр и «Батлейка» продолжают онлайн-трансляции спектаклей →


Крок у будучыню — Унiверсiтэт\n20–22 кастрычніка ў Воранаўскім раёне Гродзенскай вобласці прайшла грамадска-асветніцкая акцыя БРСМ БДУ “Універсітэт – твой крок у будучыню”.\nЯна праходзіць пад дэвізам “роўны навучае роўнага”. У дзявяты раз студэнты галоўнай ВНУ краіны дзяляліся са школьнікамі сваімі ведамі і ўменнямі, распавядалі пра ўніверсітэцкае жыццё, праводзілі трэнінгі і майстар-класы. На ўрачыстым адкрыцці праекта ў будынку рэктарата студэнты атрымалі пажаданне ад рэктара Сяргея Абламейкі, другога сакратара ЦК ГА “БРСМ” Сяргея Клішэвіча, прадстаўнікоў міністэрства адукацыі і іншых высокіх гасцей.\nПраграма акцыі была насычанай: студэнты прэзентавалі БДУ, БРСМ, наведалі ў рамках добраахвотніцкай акцыі “Стань бліжэйшым” цэнтр карэкцыйна- развіццёвага навучання і рэабілітацыі, дзіцячы дом сямейнага тыпу, сацыяльна- педагагічны цэнтр і Радунскую школу-інтэрнат, арганізавалі творчы канцэрт і дыскатэку. Для іх у сваю чаргу былі праведзены круглы стол з удзелам актыву БРСМ Воранаўскага раёна, аглядная экскурсія па мясцовасці з наведваннем гістарычных помнікаў і таварыскі матч па міні-футболе і валейболе. Па выніках акцыі актывісты БДУ правялі прафарыентацыю, адказалі на пытанні па ўступнай кампаніі і дапамаглі вызначыцца старэйшым школьнікам з будучай прафесіяй і ў сваю чаргу пазнаёміліся з культурай і асаблівасцяміраёна.\nНаступны Як школьнікі студэнтамі былі\nРанейшы Чым жа “слаўнае” жыццё студэнта ў інтэрнаце?


Рэгіёны чакаюць кандыдатаў\n17 лістапад 2010, 20:18\nЗаўтра адразу пасьля рэгістрацыі кандыдатаў на прэзыдэнта, якая прызначаная на 12 гадзін дня, афіцыйна пачнецца агітацыйная кампанія. Але як высьветлілі нашыя карэспандэнты, у штабах апазыцыйных кандыдатаў яшчэ ня маюць дакладных плянаў агітацыйнай працы ў рэгіёнах.\nПлянаваная першая сустрэча — 24 лістапада зь Мікалаем Статкевічам\nНа поўначы Беларусі Віцебск, Полацак, Наваполацак, Ворша і Глыбокае чакаюць сустрэчаў з кандыдатамі на прэзыдэнта.\nАляксей Гаўруцікаў, кіраўнік абласнога штабу Мікалая Статкевіча, лічыць, што яго варта чакаць пасьля 24-га лістапада — пасьля акцыі да ўгодкаў рэфэрэндуму ў Менску:\n«Улічваючы, што Віцебшчына зрабіла вялікі ўнёсак у колькасьць сабраных подпісаў, Мікалай Статкевіч прыедзе сюды абавязкова — і на Аршаншчыну, і на Віцебшчыну. У плянах гэта ёсьць, але канкрэтнай даты няма. Пакуль што мы аналізуем вызначаныя для сустрэч месцы — а яны ня дужа зручныя — і вызначаем фармат сустрэчаў. А потым ужо будуць паездкі.\nПаводле спадара Гаўруцікава, найбольш мэтазгодна было б спачатку надрукаваць улёткі пра кандыдата, каб людзі пра яго больш даведаліся ды падрыхтавалі нейкія пытаньні. Але замовіць друкаваныя матэрыялы можна будзе толькі пасьля рэгістрацыі.\nСустрэчы Рыгора Кастусёва плянуюцца ў Віцебску, Полацку, Наваполацку, Воршы і Глыбокім\nДакладную дату магчымай сустрэчы пакуль ня змог назваць і Аляксандар Кузьняцоў, кіраўнік гарадзкога штабу Рыгора Кастусёва. Але сказаў, што сустрэчы, верагодна, пройдуць у Віцебску, Полацку, Наваполацку, Воршы і Глыбокім:\n«Спадар Кастусёў да нас прыедзе, і, я мяркую, мы будзем праводзіць сустрэчы на вуліцы — дзе будзе больш людзей. І будзем ладзіць сустрэчы таксама ў школах і мясцовых палацах культуры. Але цяпер чакаем, каб зарэгістравалі. А калі зарэгіструюць — то абавязкова!»\n«Уладзімер Някляеў плянуе прыехаць да нас да канца лістапада»\nЛідзія Сагідуліна, кіраўніца абласнога штабу Ўладзімера Някляева, не выключае, што на Віцебшчыну ён наведаецца яшчэ да канца лістапада:\n«Уладзімер Някляеў плянуе да нас прыехаць, дакладная дата будзе агучана пасьля рэгістрацыі. Думаю, што яшчэ да канца лістапада, але дакладны графік паездак пазьней будзе разьмешчаны на нашым сайце. Апрача Віцебску, ён наведае адзін з буйных гарадоў — думаю, гэта будзе Ворша ці Наваполацак».\n«Мы прапануем кандыдатам супольныя паездкі»\nНа думку Лідзіі Сагідулінай, сустрэчу з кандыдатам лепей ладзіць у памяшканьні — такім, каб там маглі зьмясьціцца каля 600 чалавек. Але ў памяшканьнях, якія на сёньняшні дзень вызначаныя віцебскімі ўладамі, можна сабраць толькі з паўсотні выбарцаў. Таму сябры ініцыятыўнай групы рыхтуюць заяву, каб дазволілі праводзіць сходы ў кінатэатры «Брыгантына». Тым больш што паездкі па рэгіёнах могуць атрымацца супольныя — прынамсі, такая прапанова абмяркоўвалася, кажа Лідзія Сагідуліна:\n«Гэта мы ўчора прапанавалі на нарадзе ў Менску іншым кандыдатам супольныя паездкі. У прыватнасьці, разам з Саньнікавым, і да Раманчука будзе такая прапанова. Так што трэба іх паездкі разам узгадняць. Ну, але — цяпер усе чакаюць рэгістрацыі».\nПершыя сустрэчы плянуюцца ў Горадні, Лідзе і Слоніме\nКіраўнік абласной арганізацыі партыі БНФ Сяргей Мальчык змог пакуль даць наступныя зьвесткі:\n«Мы ўчора абмяркоўвалі на сваёй Радзе. Плянуецца сустрэча, адна ці дзьве, у Горадні. Хутчэй за ўсё, будуць таксама сустрэчы ў Лідзе і Слоніме».\nНа самыя вялікія гарады вобласьці прадстаўнікі партыі БНФ арыентуюцца таму, што на сустрэчу там можна сабраць ня дваццаць чалавек, а значна болей, зазначыў Сяргей Мальчык. Гэта павінна зрабіць сустрэчы больш эфэктыўнымі.\nЯраслава Раманчука чакаюць у Горадні на наступным тыдні\nЮры Істомін, які кіруе абласной арганізацыяй Аб’яднанай дэмакратычнай партыі, паведаміў, што прыезд Яраслава Раманчука ў Горадню яны плянуюць на наступным тыдні:\n«Трэба шырокае кола сустрэчаў наладзіць. Думаю, ён будзе сустракацца з рабочымі, з прадпрымальнікамі, са студэнтамі. Думаю, што 19-га будзе шквал заявак ад кандыдатаў на арганізацыю сустрэчаў. Мяркую, што мы павінны быць першымі».\nАндрэю Саньнікаву прапануюць сустрэчы ў Горадні, Ваўкавыску і Лідзе\nУладзімір Чырвоненка падаў дакумэнты, каб стаць даверанай асобай Андрэя Саньнікава. У якіх гарадах ініцыятыўная група Андрэя Саньнікава мяркуе зрабіць сустрэчы са сваім кандыдатам?\nЧырвоненка: «Што датычыць Гарадзеншчыны, то з 23 тысячаў подпісаў амаль 16 тысяч былі сабраныя ў Горадні. Гэта азначае, што вэктар актыўнасьці трэба скарыстаць, не распыляючыся на невялікія гарады. Асноўнае — Горадня, Ваўкавыск, Ліда. Дакладнага пляну ў нас пакуль няма».\nВіталь Рымашэўскі наведае Масты, Слонім, Наваградак\nКрыху інакш разьмяркоўваюць сустрэчы на Гарадзеншчыне прыхільнікі Віталя Рымашэўскага, кажа Мікола Баўсюк, які займаўся зборам подпісаў за кандыдата на прэзыдэнта:\n«Будзе ў Мастах, у Слоніме, у Наваградку, у Лідзе».\nМікола Баўсюк зазначае, што сустракацца зь людзьмі яны плянуюць каля цэркваў і касьцёлаў, ня супраць таксама ладзіць сустрэчы супольна зь іншымі кандыдатамі.\nУладзімер Някляеў прыедзе ў Горадню, а таксама ў Ліду і Слонім\nЗьміцер Бандарчук зазначыў, што прыезд кандыдата на прэзыдэнта Ўладзімера Някляева ў Горадню пакуль плянуецца на пазьнейшы час. Спадар Някляеў наведае таксама Ліду і Слонім, кажа Зьміцер Бандарчук.\nДэмакраты абяцаюць «вялікі крэатыў»\nНа Магілёўшчыне кандыдаты на пасаду прэзыдэнта будуць шукаць прыхільнасьці выбарцаў, непасрэдна сустракаючыся зь імі, ладзячы канцэрты, пікеты ды распаўсюджваючы друкаваную прадукцыю.\nУладзімер Някляеў пойдзе ад двара да двара\nНасычаную агітацыйную праграму абяцае жыхарам вобласьці ініцыятыўная група Ўладзімера Някляева. У рэгіёне ён лідэр па сабраных подпісах сярод альтэрнатыўных прэтэндэнтаў на прэзыдэнцтва. Анансуе акцыі сябра ініцыятыўнай групы Ігар Каваленка:\n«Будзе новая фішка — „Ад двара да двара“. Будуць тэматычныя пікеты, перасоўныя, эксклюзіўныя. Плянуем пару канцэртаў. Нават у тых месцах, дзе дазволеныя пікеты, мы будзем рабіць вялікі крэатыў».\nАлесь Міхалевіч будзе ўдзельнічаць у пікетах і наведае кватэры\nЯк і ініцыятыўная група Ўладзімера Някляева, каманда Алеся Міхалевіча свае мерапрыемствы будзе праводзіць у буйных гарадах вобласьці. Акцыі анансуе Юры Стукалаў:\nМы паспрабуем зрабіць максымум — крэатыўна, прыгожа, каб запомніцца людзям.\n«Пікеты, абыход кватэраў. Паспрабуем арганізаваць пару канцэртаў. У нас будуць тэматычныя лістоўкі з акцэнтам у асноўным на мэнэджэраў сярэдняга зьвяна, на чыноўнікаў і інтэлігенцыю. Мы паспрабуем зрабіць максымум — крэатыўна, прыгожа, каб запомніцца людзям».\nЯраслаў Раманчук прапануе сваю агітацыйную праграму\nУ Яраслава Раманчука — трэцяе месца паводле колькасьці подпісаў. Кіраўнік абласнога штабу прэтэндэнта Ўладзімер Шанцаў ягоную агітацыйную праграму называе стандартнай:\n«Гэта пікеты, абыход ад дзьвярэй да дзьвярэй, сустрэчы з выбарцамі — на жаль, у вызначаных месцах, якіх няшмат. Канцэрты, пэрформансы».\nУ абласных штабах Кастусёва і Рымашэўскага пакуль называюць толькі традыцыйны набор агітацыйных акцыяў: пікеты, сустрэчы давераных асобаў і саміх кандыдатаў з выбарцамі, а таксама пакватэрны абыход ды распаўсюд друкаванай прадукцыі. Пра магчымасьць канцэртаў кажуць у ініцыятыўнай групе Андрэя Саньнікава. У штабе Статкевіча чакаюць рэгістрацыі прэтэндэнта кандыдатам і пакуль не гавораць пра агітацыйныя мерапрыемствы.\nВізытаў у рэгіён будзе няшмат\nПрадстаўнікі ініцыятыўнай групы Яраслава Раманчука цяпер дамаўляюцца наконт памяшканьняў у Доме культуры прафсаюзаў. Сустрэча з выбарцамі адбудзецца неўзабаве, — кажа каардынатар ініцыятыўнай групы Яраслава Раманчука па Берасьці Марат Несьцярэнка:\n«Плянуем правесьці сустрэчу з выбарцамі ўжо ў бліжэйшыя выходныя. Пакуль вызначаемся дакладна зь месцам сустрэчы. Але мяркуем, што сустрэча пройдзе ў ДК прафсаюзаў. Адбудзецца яна ў гэтую нядзелю — 21 лістапада. Але пакуль ёсьць некаторыя нюансы».\nАндрэй Саньнікаў і Мікола Статкевіч гэтымі днямі вызначылі сваіх давераных асобаў па Берасьцейшчыне. Андрэй Саньнікаў прапанаваў прадстаўніцы РЭП Зінаідзе Міхнюк стаць даверанай асобай. У Мікалая Статкевіча даверанай асобай стаў прадпрымальнік Віктар Чайкоўскі:\n«Паколькі зараз канчаткова завяршылася фармаваньне ініцыятыўнай групы, то і пачнем працу па распрацоўцы графікаў сустрэчаў. Прапануем сустрэчы і з ініцыятыўнай групай, і з выбарцамі. Працы шмат, але дакладны графік будзе вядомы пасьля атрыманьня кандыдатам пасьведчаньня ад ЦВК».\nПатэнцыйныя кандыдаты чакаюць афіцыйнай рэгістрацыі. Толькі пасьля гэтага будуць расплянаваныя візыты па рэгіёнах. Тое ж тычыцца і Ўладзімера Някляева, кажа кіраўнік берасьцейскай ініцыятыўнай групы патэнцыйнага кандыдата Мікалай Коўш:\n«Пакуль зь візытамі ніякай яснасьці ў нас няма. Невядома, як будзе з раскладам выступаў на тэлебачаньні і радыё. Невядома пакуль і што рабіць зь візытамі».\nКаманда патэнцыйнага кандыдата ад БХД Віталя Рымашэўскага ўжо распрацавала дакладны плян візытаў і мерапрыемстваў на агітацыйную кампанію, кажа сустаршыня партыі Павал Севярынец:\n«На дадзены момант вядомыя дзьве даты: гэта 13 і 14 сьнежня. За гэтыя дні мы наведаем Баранавічы, Пінск і Берасьце. Наконт месцаў пакуль невядома. Але мінімум — правядзем пікеты на кірмашы і раздачу матэрыялаў. Будуць сустрэчы ў цэрквах. І агульная вялікая сустрэча ў буйным палацы культуры».\n«Агітацыйная кампанія будзе праходзіць на аснове прапановаў зь Менску»\nНа Гомельшчыне пачатак агітацыйнай кампаніі засьпеў каманды апазыцыйных прэтэндэнтаў, што называецца, зьнянацку. Бальшыня іх ня толькі ня вызначыліся, што будуць рабіць ужо заўтра ці пасьлязаўтра, але й наагул ставяць пад пытаньне свой асабісты ўдзел.\nУ прыватнасьці, актывісты руху «За свабоду», якія зьбіралі подпісы за Алеся Міхалевіча, пакуль занятыя перамовамі з цэнтрам. Апавядае рэгіянальны кіраўнік руху Пятро Кузьняцоў:\n«Можам багата чаго прапанаваць. Але на сёньняшні дзень стаіць пытаньне, ці будзем мы гэта прапаноўваць Міхалевічу ці хаця б каму іншаму. Розныя падыходы ёсьць да гэтай кампаніі, і ў нас таксама ёсьць шмат пытаньняў да яе й фактараў, якія ўплываюць на ступень нашага ўдзелу. Адзін зь іх — у пэўных палітычных дзеяньнях мы ўдзельнічаем тады, калі падзяляем іхнія мэты. У агітацыйнай кампаніі — цалкам магчыма, што можам і ня ўдзельнічаць».\nПакуль няма пэўнасьці і ў рэгіянальнай арганізацыі Партыі БНФ, якая дапамагала зьбіраць подпісы Рыгору Кастусёву. Каардынавалі збор менскія валянтэры, а чальцы партыі ў рэгіёне выконвалі толькі тэхнічныя функцыі. Гэтаксама й з агітацыяй. На гэтым тыдні мясцовым актывістам ня будзе з чым ісьці да выбарцаў.\n«Нічога пакуль рабіць ня будзем, няма агітацыйных матэрыялаў»\nГаворыць старшыня рэгіянальнай арганізацыі БНФ Валер Пуціцкі з Рэчыцы:\nНя будзеш жа хадзіць па вуліцы й казаць: „Кастусёў, Кастусёў, галасуйце за Кастусёва“.\n«Што нам рабіць? У нас жа няма прадукцыі, анічога няма. Нічога пакуль рабіць ня будзем. Каб весьці агітацыю, трэба мець нешта ў руках. Ня будзеш жа хадзіць па вуліцы й казаць: „Кастусёў, Кастусёў, галасуйце за Кастусёва“. Будзе сойм — можа, выдадуць нейкую друкаваную прадукцыю».\nСпадар Пуціцкі лічыць, што апазыцыйныя кандыдаты трапляюць у «заканадаўчую пастку» . Пакуль яны незарэгістраваныя, нельга выдаць нейкія агітацыйныя матэрыялы. Тэрмін агітацыі і без таго толькі 30 дзён, а пакуль нешта надрукуюць, ён зьменшыцца яшчэ:\n«Гэта за Лукашэнку можна ўжо расьцяжкі вешаць — „За сильную и процветающую власть“. У нас, у Рэчыцы, 19 лістапада ўжо будзе канцэрт на цэнтральнай плошчы „За сильную и процветающую Беларусь“ з удзелам беларускіх эстрадных выканаўцаў, нейкае супэр-шоў. А мы ж Кастусёва шоў не арганізуем».\nУладзімеру Някляеву прапануюць сустрэчу ў бібліятэцы\nГомельская каманда Ўладзімера Някляева мае толькі прыкідкі, дзе й як будзе сустракацца з выбарцамі. Меркаваньне каардынатара Валера Сьляпухіна:\n«Плянуем, што будзе сустрэча з прадпрымальнікамі на Цэнтральным рынку. Абавязковая масавая сустрэча з выбарцамі будзе альбо на адкрытай пляцоўцы, альбо ў Доме культуры „Гомсельмашу“. Патрапіць на прадпрыемства будзе складана. Калі не атрымаецца, то будзем сустракацца з рабочымі непасрэдна ля прахадной. Я яшчэ хачу прапанаваць Някляеву сустрэцца зь людзьмі, якія ведаюць ягоную паэзію не праз чуткі — гэта непасрэдна ў цэнтральнай бібліятэцы».\nЯраславу Раманчуку — у Жлобіне, на БМЗ\nДакладнага пляну дзеяньняў у рэгіёне ў першыя дні агітацыі ня мае й каманда Яраслава Раманчука. Арганізатар кампаніі, сябра АГП Марат Афанасьеў вызначыў толькі канцэптуальна прынцып арганізацыі сустрэч:\n«У канкрэтным горадзе — канкрэтная тэматыка. І такім чынам будзем рыхтаваць сустрэчы Яраслава. Дапусьцім, Жлобін. Тут БМЗ зь ягонымі асноўнымі праблемамі — і горад. Яны сёньня надзвычай адрозьніваюцца сваімі заробкамі. Як гэтае адрозьненьне зьняць? У іншых гарадах — там свае тэмы».\nПаводле Афанасьева, агітацыйная кампанія будзе будавацца ў рэгіёне на падставе прапановаў Раманчука аб тым, як стварыць у Беларусі дадаткова 1 мільён працоўных месцаў, уключаць у гэты працэс саміх людзей, каб яны маглі зарабляць і самарэалізавацца ў жыцьці.\nЗа 9 дзён 18 гаворачых галоў\nШто задэкляравалі патэнцыйныя кандыдаты?\nНя ўсе кандыдаты прыйдуць на рэгістрацыю\nМесца сустрэчы з кандыдатам — парк, дзе праводзіцца рамонт


12.05.2020 13:13 Якасць адукацыі\nЗабеспячэнне адукацыйнага працэсу якаснай вучэбнай літаратурай застаецца актуальнай задачай сістэмы адукацыі нашай краіны. Істотную ролю тут адыгрывае цэнтр вучэбнай кнігі і сродкаў навучання Рэспубліканскага інстытута прафесійнай адукацыі.\nГэты цэнтр — згуртаваны калектыў прафесіяналаў з шырокім спектрам напрамкаў дзейнасці. Сярод іх цеснае супрацоўніцтва з аўтарамі вучэбнай літаратуры, падрыхтоўка кніг да выпуску, рэдакцыйна-выдавецкая, рэкламна-інфармацыйная дзейнасць, паліграфічныя паслугі, узаемадзеянне са спажыўцамі, развіццё міжнароднай дзейнасці інстытута, распрацоўка нарматыўнай прававой дакументацыі ў галіне вучэбнага кнігавыдання для сістэмы прафесійнай адукацыі. Гэта агульныя напрамкі функцыянавання цэнтра, за кожным з якіх замацаваны цэлы шэраг канкрэтных функцый.\nЯк адзначыла начальнік цэнтра вучэбнай кнігі і сродкаў навучання Рэспубліканскага інстытута прафесійнай адукацыі А.Я.Сакалова, у мінулым годзе быў ажыццёўлены выпуск 70 найменняў вучэбных выданняў, з якіх 14 — для навучэнцаў устаноў прафесійна-тэхнічнай адукацыі, 39 — устаноў сярэдняй спецыяльнай адукацыі, 17 выданняў падрыхтаваны для двух узроўняў адукацыі з улікам карэляцыі зместу вучэбных праграм. За кошт бюджэтных сродкаў выдадзена 69 вучэбных выданняў, за пазабюджэтныя сродкі РІПА — 1 выданне. З агульнай колькасці выданняў 9 кніг дапоўнены электроннымі рэсурсамі. Звыш плана за кошт пазабюджэтных сродкаў РІПА перавыдадзена яшчэ 11 кніг, якія прайшлі апрабацыю ў вучэбным працэсе і запатрабаваны ўстановамі адукацыі.\nАрганізавана навукова-педагагічная экспертыза вучэбных выданняў для навучэнцаў, у выніку чаго атрымана 145 рэцэнзій. Сфарміраваны 71 аўтарскі калектыў.\nНад выкананнем задач па выпуску вучэбнай літаратуры працуюць калектывы выкладчыкаў, метадыстаў, філолагаў, выдаўцоў, паліграфістаў. Аўтарамі вучэбнай літаратуры для прафесійнай адукацыі выступаюць педагогі УВА і каледжаў, большасць з якіх валодаюць высокім навукова-практычным і творчым патэнцыялам. Сярод аўтараў шмат тых, хто стварыў ужо не адзін вучэбны дапаможнік: выкладчыкі А.У.Дробаў (Гомельскі дзяржаўны ПТК электронікі); В.А.Слесарчук і А.К.Хамітава (Баранавіцкі тэхналагічны каледж Белкаапсаюза); С.А.Скеп’ян (філіял РІПА “Мінскі дзяржаўны аўтамеханічны каледж імя акадэміка М.С.Высоцкага”); С.І.Якубоўская (Мінскі дзяржаўны ПТК кулінарыі); А.І.Бабёр (Мінскі дзяржаўны каледж электронікі).\nУ некаторых установах творчая работа над новай вучэбнай літаратурай стала сістэмнай, і ў іх налічваецца тры і больш аўтараў. Сярод такіх устаноў Ляхавіцкі дзяржаўны аграрны каледж Баранавіцкага дзяржаўнага ўніверсітэта; Гомельскі дзяржаўны ПТК электронікі; Мінскі дзяржаўны ПТК кулінарыі; філіялы РІПА — Каледж сучасных тэхналогій у машынабудаванні і аўтасэрвісе, Мінскі дзяржаўны аўтамеханічны каледж імя акадэміка М.С.Высоцкага, Маладзечанскі дзяржаўны політэхнічны каледж.\nАб запатрабаванасці вучэбнай літаратуры сведчыць яе перавыданне, калі вучэбныя дапаможнікі прайшлі апрабацыю ў адукацыйным працэсе і выдадзены дадатковымі накладамі. Толькі за апошнія 2 гады было выдадзена больш за 30 такіх кніг, у тым ліку 15 зацверджаны ў якасці падручнікаў. Сярод іх выданні па будаўнічай вытворчасці М.П.Рыжэўскай, выкладчыка Рагачоўскага дзяржаўнага прафесійна-тэхнічнага каледжа будаўнікоў.\n— Заслугоўвае ўвагі і тое, што міжнародныя эксперты руху WorldSkills не застаюцца ў баку ад працэсу стварэння вучэбных выданняў, укараняючы ў адукацыйны працэс сучасныя тэхнікі і тэхналогіі, — падкрэсліла Алена Яўгенаўна Сакалова. — За апошні год выйшлі з друку вучэбна-метадычны дапаможнік А.Р.Хадасевіча “Інфармацыйныя кабельныя сеткі”, дапаможнік Ю.А.Ганчарова і Г.Г.Дубровінай “Сухое будаўніцтва і тынкавальныя работы”, вучэбны дапаможнік В.У.Мацікавай, Т.Н.Балашэнка, І.Л.Караткевіч “Калькуляцыя і ўлік”. Гэтыя выданні могуць выкарыстоўвацца як у працэсе навучання, так і пры падрыхтоўцы экспертаў (трэнераў) і канкурсантаў нацыянальнай і рэгіянальных каманд да конкурсаў прафесійнага майстэрства.\nУ сферу вучэбнага кнігавыдання актыўна ўкараняюцца лічбавыя тэхналогіі. Пры ўдзеле навучэнцаў Мінскага радыётэхнічнага каледжа пад кіраўніцтвам начальніка інфармацыйна-аналітычнага цэнтра РІПА Вольгі Міхайлаўны Бялоцкай выдадзены кнігі з элементамі дапоўненай рэальнасці. Па словах начальніка цэнтра, распрацаваныя дадаткі дазваляюць разглядаць графічныя аб’екты кнігі ў 3D-праекцыі, візуалізаваць тэхналагічныя працэсы. Гэта вучэбны дапаможнік К.У.Пятроўскай “Нямецкая мова для прафесійных зносін. Аўтасэрвіс” і І.А.Малевіч “Тэхналогія абліцоўкі вертыкальных паверхняў”.\nШырокае распаўсюджанне атрымалі тэхналогіі доступу да лічбавага кантэнту з дапамогай QR-кода. Навёўшы на гэты код аб’ектыў смартфона або планшэта, навучэнцы могуць азнаёміцца з дадатковымі матэрыяламі: фота-, відэа-, аўдыяфайламі, інтэрнэт-рэсурсамі, нарматыўнай і бланачнай дакументацыяй.\nАсаблівай увагі заслугоўвае работа калектыву аўтараў Гомельскага дзяржаўнага прафесійнага аграрна-тэхнічнага ліцэя: выкладчыка Т.Ю.Кузьмянковай і намесніка дырэктара па вучэбнай рабоце С.А.Мароз. Пры падрыхтоўцы вучэбнага дапаможніка для навучэнцаў устаноў ПТА і ССА“Нямецкая мова для прафесійных зносін. Аўтасэрвіс. Практыкум” яны ілюстравалі яго элементамі дапоўненай рэальнасці дадатку HP-Reveal, стварылі інтэрактыўныя заданні і тэсты на аснове анлайн-сэрвісаў LearningApps і Quizlet.\n— Усе гэтыя прыклады пацвярджаюць сучасную тэндэнцыю развіцця кніжнага рынку, — адзначыла А.Я.Сакалова. — Сёння ў свеце назіраюцца рост сегмента электронных кніг і развіццё электронна-бібліятэчных сістэм (ЭБС), што непасрэдна звязана з попытам спажыўцоў. У мэтах яго задавальнення, а таксама павышэння эфектыўнасці выкарыстання аб’ектаў інтэлектуальнай уласнасці, прасоўвання вучэбнай літаратуры на рынак краін СНД Рэспубліканскі інстытут прафесійнай адукацыі актыўна супрацоўнічае з 6 электронна-бібліятэчнымі сістэмамі Расійскай Федэрацыі.\nРэспубліканскі інстытут прафесійнай адукацыі і Нацыянальная бібліятэка Рэспублікі Беларусь прапануюць установам прафесійна-тэхнічнай і сярэдняй спецыяльнай адукацыі анлайн-доступ да электронных версій вучэбных выданняў праз розныя міжнародныя інфармацыйна-бібліятэчныя рэсурсы, у тым ліку расійскія ЭБС, якія маюць шырокі спектр выданняў і інтэрактыўных сэрвісаў для навуковай і вучэбнай дзейнасці з умовай абавязковага выканання аўтарскіх і сумежных правоў. У мэтах забеспячэння ўстаноў прафесійна-тэхнічнай і сярэдняй спецыяльнай адукацыі нашай краіны доступам да ЭБС “Універсітэцкая бібліятэка анлайн” паміж РІПА і ААТ “Дырэкт-Медыя” заключаны дагавор аб супрацоўніцтве. Прадметам дагавора з’яўляецца аказанне інфармацыйных паслуг установам прафесійна-тэхнічнай і сярэдняй спецыяльнай адукацыі ў частцы прадастаўлення доступу да калекцыі кніг для сярэдняй прафесійнай адукацыі.\nЗ улікам імклівага развіцця тэхналогій, вельмі актуальным напрамкам з’яўляецца павышэнне кампетэнтнасці педагагічных работнікаў для распрацоўкі вучэбных выданняў і кіруючых работнікаў для арганізацыі гэтай дзейнасці. Алена Яўгенаўна расказала, што факультэт павышэння кваліфікацыі і перападрыхтоўкі кадраў Рэспубліканскага інстытута прафесійнай адукацыі прапануе шэраг курсаў па гэтым кірунку, дзе разам з пытаннямі зместу і структуры падручніка разглядаюцца і праграмныя прадукты для яго сучаснага напаўнення.\nУ век лічбавых тэхналогій вельмі актуальным становіцца пытанне фарміравання і распаўсюджвання тыражу. Усё больш актыўна для прасоўвання вучэбных выданняў выкарыстоўваецца інтэрнэт, а менавіта сайт Рэспубліканскага інстытута прафесійнай адукацыі ripo.unibel.by, сацыяльныя сеткі “УКантакце” і “Фэйсбук”, электронныя магазіны (Киоскер.by) і электронныя бібліятэчныя сістэмы (Універсітэцкая бібліятэка анлайн). Пры ўдзеле экспертаў Еўрапейскага праекта “Занятасць, прафесійная адукацыя і навучанне ў Беларусі”, які фінансуецца Еўрапейскім саюзам, ідзе распрацоўка мадэлі электроннай бібліятэчнай сістэмы для прафесійнай адукацыі Рэспублікі Беларусь — платформы, якая дазволіць аб’яднаць усе неабходныя для адукацыйнага працэсу рэсурсы ад адукацыйных стандартаў і вучэбна-праграмнай дакументацыі да распрацовак педагогаў і электронных выданняў.\nадукацыйны працэсРэспубліканскі інстытут прафесійнай адукацыі\nІнтэлектуальная энергетыка для моцнай эк...


Пракурор просіць для палітвязня Дзмітрыя Дубкова сем гадоў пазбаўлення волі | Новы Час\nСуд Савецкага раёна горада Мінска працягвае разглядаць крымінальную справу палітвязня Дзмітрыя Дубкова. Апошняе слова палітвязня прагучыць другога лютага\nДзмітрый Дубкоў у судзе. Фота: auto.onliner.by\nЛеанід не бачыў моманту, калі хтосьці сеў за стырно, але ўпэўнены, што гэта быў непрафесіянал: ён няўпэўнена развярнуў машыну ў бок АМАПу, але не можа сказаць, ці быў гэта Дубкоў. Сведка падкрэсліў, што ён выклікаў міліцыю, па тэлефоне яму сказалі: "Добра", але ніхто не прыехаў.\n28 студзеня адбыліся спрэчкі бакоў. Пракурор Настасся Маліка лічыць кваліфікацыю слушнай. Яна ўпэўненая, што дзеянні Дубкова неправамерныя, ён разумеў, што ўдзельнічаў у масавых беспарадках, а калі пакідаў машыну, сцёр свае адбіткі пальцаў: значыць, яго дзеянні былі наўмысныя. Злачынства было здзейснена групай асобаў па "раптоўна ўзнікшай папярэдняй змове".\nНастасся Малікава палічыла віну даказанай і папрасіла назначыць Дзмітрыю Дубкову пакаранне па сукупнасці двух артыкулаў — сем гадоў пазбаўлення волі ў калоніі ўзмоцненага рэжыму. А таксама — задаволіць пазоў 21,861 р. у поўным аб'ёме.\nДзмітрый Дубкоў нічога не знішчыў, не стварыў ніякіх пагроз, а стварэнне перашкодаў на дарозе не з'яўляецца кваліфікацыйнай прыкметай па гэтым артыкуле.\nАпошняе слова палітвязня Дзмітрыя Дубкова прагучыць другога лютага ў 10.30.


Канвертаваць Либерийским даляраў (LRD) і Спецыяльныя правы запазычання (SDR) : Калькулятар абменнага курсу\nЛиберийский даляр (LRD) і Спецыяльныя правы запазычання (SDR) Курс валют пераўтварэнні калькулятар\nГэта Либерийский даляр і Спецыяльныя правы запазычання пераўтваральнік да цяперашняга часу з абменнымі курсамі з 9 красавік 2020.\nКалі ласка, увядзіце суму, якую ў полі злева ад Либерийский даляр. Выкарыстоўвайце "абмен валют", каб зрабіць Спецыяльныя правы запазычання валюты па змаўчанні. Націсніце на Спецыяльныя правы запазычання або Либерийским даляраў канвертаваць паміж гэтай валютай і ўсімі іншымі валютамі.\nДаляр либерийским гэта валюта, у Ліберыя (LR, LBR). Сімвал LRD можа быць запісаная $. Даляр либерийским дзеліцца на 100 cents. Абменнага курсу Даляр либерийским Апошняе абнаўленне 9 красавік 2020 ад Yahoo Finance. Абменнага курсу Спецыяльныя правы запазычання Апошняе абнаўленне 8 красавік 2020 ад Міжнародны валютны фонд. LRD каэфіцыент мае 5 ўважаецца лічбаў. SDR каэфіцыент мае 6 ўважаецца лічбаў.


13.12.2017 12.12.2017 Марина Маглыш-Калинина749Комментарии on Жывёлагадоўля\nАнатолій Дарашчук працуе аператарам па дарошчванні маладняку буйной рагатай жывёлы ў ААТ «Агранёманскі». Тры гады завіхаецца малады чалавек на МТФ «Дразды» і за гэты час набыў пэўны вопыт. Сярэднясутачныя прыбаўленні ў вазе цялят па групе, якую даглядае і корміць разам з каляжанкамі Любоўю Велясніцкай і Верай Халявінскай, складаюць звыш 700 грамаў. Анатолій Валер’евіч добрасумленны і адказны работнік, карыстаецца павагай у калектыве. Кіраўніцтва гаспадаркі задаволена работай жывёлавода. Яго фотаздымак занесены на Дошку гонару сельгаставарыства.\nГАЛШЦІНА-ФРЫЗСКАЯ ПАРОДА –САМАЯ ВЫСОКАЎДОЙНАЯ\nУ ААТ «Вялікі Двор» з пачатку года атрымана ў сярэднім ад кожнай каровы 7364 кілаграмы малака, прыбаўка да адпаведнага перыяду летась склала 538 кілаграмаў. З улікам надою апошняга месяца велікадворскія жывёлаводы ўшчыльную набліжаюцца сёлета да васьмітысячнага рубяжу.\n– Дабіцца высокага выніку нашым працаўнікам дазволіла належнае кармленне жывёлы, – расказвае галоўны заатэхнік таварыства Міхаіл Мікуліч. – Кармоў у нас нарыхтавана дастаткова, усе яны высакакласныя. Закупляем дабаўкі і прэміксы. Рацыёны строга збалансаваны па пажыўных рэчывах з прымяненнем камп’ютарнай праграмы «Карал». Кормім кароў згодна з іх прадукцыйнасцю. Прыгатаваныя кормасумесі раздаюцца з дапамогай кормараздатчыка чатыры-пяць разоў на дзень.\n– Міхаіл Барысавіч, як вядома, дойны статак таварыства, да таго ж, мае высокі генетычны патэнцыял.\n– Так. Мы стваралі дойны статак, праводзячы штучнае асемяненне, на працягу сарака гадоў. Каровы нашы галшціна-фрызскай пароды – самай папулярнай і высокаўдойнай ў свеце. Зазначу, аднак, што яны патрабуюць да сябе асаблівага падыходу: каб атрымаць высокі надой, іх трэба правільна карміць. У адваротным выпадку жывёла можа захварэць, і тады палову кароў прыйдзецца выбракаваць. Таму мы стараемся строга выконваць правілы кармлення. І жывёла аддзячвае высокімі надоямі. Трэцяя частка рагуляў дае пасля ацёлу штодзень ад 30 да 50 кілаграмаў малака кожная. Гадавы надой можа дасягаць дзесяці тысяч кілаграмаў. І такія каровы ў нас ёсць. Палепшыліся, што вельмі важна, і ўмовы ўтрымання жывёлы.\n– Менавіта на малочнатаварнай ферме «Вялікі Двор», перадавой у раёне. А ці плануецца праводзіць рэканструкцыю пад сучасныя тэхналогіі на МТФ «Асіпаўшчына»?\n– Так. За апошнія чатыры гады там пабудаваны тры новыя жывёлагадоўчыя памяшканні з беспрывязным утрыманнем жывёлы, у якіх створаны належны мікраклімат. Каровы ходзяць на прагулкі ў выгульныя двары, доступ да кармушак свабодны. Штодзень з кароўніка выдаляецца гной і завозіцца салома на падсцёл. Для выканання даных работ спецыяльна замацаваны два трактары. За кошт камфортных умоў маем прыбаўку малака да 16 працэнтаў. Вытворчасць малака ў гаспадарцы даволі высокая, будзем старацца і надалей павялічваць паказчык. Якасць прадукцыі таксама на ўзроўні. Аднак да стапрацэнтнай рэалізацыі на малаказавод сыравіны гатункам «экстра» крышку недацягваем, хоць і стараемся. Недабор складае каля трох працэнтаў ад агульнай колькасці адгружанага перапрацоўшчыкам малака. «Падводзіць» МТФ «Асіпаўшчына», дзе жывёлагадоўчыя памяшканні не прыстасаваныя для ўтрымання такіх высокаўдойных кароў – там цеснавата, некамфортна. Таму і надой меншы, і якасць малака ніжэйшая. З гэтай фермы дойны статак паступова будзе пераводзіцца на новую. Там узводзіцца яшчэ адзін «клюшачнік» пад утрыманне жывёлы па сучаснай тэхналогіі, дзе будуць вырошчвацца і раздойвацца цялушкі. Такім чынам, практычна ўсё малочнае пагалоўе будзе сканцэнтравана ў Вялікім Двары. Зараз на абедзвюх фермах налічваецца звыш тысячы кароў – аптымальная колькасць.\n– Міхаіл Барысавіч, вядома, што ладзяцца справы і на комплексе па адкорме буйной рагатай жывёлы. Вытворчасць ялавічыны ў гаспадарцы ўвогуле рэнтабельная. За кошт чаго такі паказчык дасягнуты?\n– Комплексу дваццаць пяць гадоў, і ў згаданым вытворчым падраздзяленні дакладна адпрацавана тэхналогія, якая вытрымліваецца. Людзі працуюць сумленна. Работнікамі пастаянна дасягаюцца высокія сярэднясутачныя прыбаўленні ў вазе жывёлы: на адкорме яны складаюць 900 грамаў, на дарошчванні – 750 грамаў.\nРэнтабельнасць, а менавіта на комплексе яна складае 18 працэнтаў, дасягнута за кошт належнага кармлення жывёлы, прычым кармамі ўласнай вытворчасці. Яны недарагія, бо эфектыўна працуе наша агранамічная служба. У раслінаводстве вырошчваюцца высокія ўраджаі збожжавых, прапашных культур і траў. Пакупных кармоў мала – мінеральна-вітамінныя дабаўкі і шрот. Быкі здаюцца на мясакамбінат высокімі кандыцыямі, а значыць, і цана на мяса ялавічыны вышэйшая. Аптымізаваны штат жывёлаводаў. Хачу падкрэсліць, што тры тысячы галоў, якія ўтрымліваюцца ў жывёлагадоўчых памяшканнях на комплексе, корміць адзін механізатар – на кормараздатчыку працуе Міхаіл Жыжка. Варта адзначыць і Аляксандра Тарабэша, які забяспечвае кармленне ўсяго дойнага статка. Дарэчы, у нашым таварыстве і самы нізкі ў раёне сабекошт вытворчасці малака.\nСтаўбцоўскай раённай ветстанцыяй набыты за кошт раённага бюджэту УГД-сканар Boviscan. Гэты партатыўны ўльтрагукавы прыбор прызначаны для ранняга выяўлення цельнасці кароў і паэтапнага праследжвання цяжарнасці. З яго дапамогай можна таксама дыягнасціраваць развіццё паталогіі ў жывёлы, якую немагчыма выявіць іншым метадам, што дазваляе павысіць эфектыўнасць праведзенага лячэння. Даследуючы жывёлу сканарам, можна прагназаваць зыход хваробы задоўга да таго, як з’явяцца незваротныя перамены, і, такім чынам, своечасова правесці яе выбракоўку. Прыбор ужо прайшоў выпрабаванне на МТФ «Дразды» ААТ «Агранёманскі». Ветэрынарнымі ўрачамі ацэнены яго вартасці: прастата ў выкарыстанні, дакладнасць пастаноўкі дыягназу і эканомія рабочага часу падчас абследавання.


Сіноптыкі: у сераду моцныя ліўні і шквалісты вецер - 19.07.2016, Sputnik Беларусь\nСіноптыкі: у сераду моцныя ліўні і шквалісты вецер\nПаводле дадзеных Гідрамета, паляпшэння надвор'я ў рэспубліцы варта чакаць толькі да выхадных: дажджы будуць ісці радзей і крыху пацяплее. 19.07.2016, Sputnik Беларусь\n© Flickr / Alexander GranholmМаланка ў навальніцу\nПаводле дадзеных Гідрамета, паляпшэння надвор'я ў рэспубліцы варта чакаць толькі да выхадных: дажджы будуць ісці радзей і крыху пацяплее.\nМІНСК, 19 ліп — Sputnik. Пагаршэнне надвор'я чакаецца ў Беларусі ў сераду 20 ліпеня — у рэспубліцы пройдуць моцныя дажджы, якія будуць суправаджацца узмацненнем ветру, паведамілі Sputnik ў аўторак у Рэспубліканскім цэнтры па гідраметэаралогіі, кантролі радыёактыўнага забруджвання і маніторынгу навакольнага асяроддзя.\n"Днём 20 ліпеня па ўсходзе рэспублікі чакаюцца працяглыя моцныя дажджы і ўзмацненне паўночна-заходняга ветру", — сказалі ў Гідраметцэнтры.\nТам таксама паведамілі, што пры навальніцах парывы ветру будуць дасягаць хуткасці да 15-20 м / с.\nРаней Sputnik ў Гідраметцэнтры паведамілі, што паляпшэння надвор'я ў рэспубліцы варта чакаць толькі да выходных: дажджы будуць ісці радзей і крыху пацяплее — дзённыя тэмпературы падымуцца да адзнакі + 27 ° С.


21 лістапад 2017, 17:53\nПаліцыя матывуе сваю просьбу тым, што пазбаўленьне Бабіша дэпутацкай недатыкальнасьці дазволіць яго судовы перасьлед па справе аб меркаваным махлярстве ў сувязі з субсыдыямі Эўразьвязу.\nПра гэта паведаміла 21 лістапада прэс-служба ніжняй палаты парлямэнту Чэхіі.\nБабіш, чыя партыя ANO атрымала 78 месцаў у 200-мандатнай ніжняй палаце, адмаўляе любыя правапарушэньні і лічыць абвінавачаньні палітычна матываванымі. Паліцыя падазрае, што мільярдэр-прадпрымальнік затаіў права ўласнасьці на фэрму «Гняздо Бусла» і кангрэс-цэнтар амаль дзесяць гадоў таму, каб атрымаць ад Эўразьвязу субсыдыю ў памеры двух мільёнаў эўра, якая была часткай праграмы, накіраванай на разьвіцьцё малога бізнэсу.\nЗаканадаўцы ўжо прагаласавалі ў верасьні, каб дазволіць яго судовы перасьлед, але Бабіш зноў атрымаў імунітэт пасьля перавыбраньня ў дэпутаты. Ён сказаў 21 лістапада, што новая просьба аб зьняцьці імунітэту стала яшчэ адным сьведчаньнем кампаніі супраць яго. «Хуткасьць, зь якой яны зноў ідуць за мной, толькі паказвае, які велізарны страх мае карумпаваная сыстэма, наколькі гэтая старая сыстэма баіцца мяне і як чэпка яны спрабуюць мяне дастаць», — цытуе Бабіша інфармацыйнае агенцтва ČTK.\nПрэзыдэнт Мілаш Зэман даручыў Бабішу сфармаваць урад, але справа ускладнілася тым, што амаль усе астатнія восем партый у ніжняй палаце адмовіліся працаваць зь ім. Бабіш вырашыў стварыць кабінэт меншасьці, які можа быць прызначаны ў бліжэйшыя тыдні.\nБабіш прыйшоў у палітыку ў 2011 годзе і быў міністрам у папярэднім урадзе. У пачатку гэтага года ён перанёс у даверныя фонды сваю частку бізнэс-імпэрыі — вартую 4 мільярды даляраў, якая складаецца з шматлікіх кампаній у харчовай прамысловасьці, сельскай гаспадарцы, хімічнай прамысловасьці і сродках масавай інфармацыі.


„Ложа прэсы”: Віктар Ганчарэнка пакіне ЦСКА пасля заканчэння сезона | БЕЛАРУСКАЕ РАДЫЁ РАЦЫЯ\nПа дадзеных телеграм-канала „Ложа прэсы”, беларускі трэнер Віктар Ганчарэнка пакіне ЦСКА. Кантракт дзейнічае да заканчэння сезона і падоўжаны не будзе.\nКлуб шукае новага галоўнага трэнера, пры гэтым асноўнага кандыдата на гэтую пасаду пакуль няма. Сыход беларускага спецыяліста не варта звязваць з тым, што ў ЦСКА змяніўся ўладальнік, так як кіраўніцтва па факце засталося ранейшым.\nАднак, генеральны дырэктар ЦСКА Раман Бабаеў адпрэчыў інфармацыю пра тое, што клуб не падоўжыць кантракт з галоўным трэнерам каманды беларусам Віктарам Ганчарэнка.\nГандбалісты „Барселоны”, „ПСЖ”, „Веспрама” і „Кіля” згуляюць у „фінале чатырох” Лігі чэмпіёнаў\nМатчы 1/8 фіналу і чвэрцьфіналы мужчынскай гандбольнай Лігі чэмпіёнаў адменены ў сувязі з пандэміяй. Такое рашэнне прыняў выканкам Еўрапейскай федэрацыі гандбола (ЕГФ). Уладальнікамі пуцёвак у „Фінал чатырох” сталі па дзве лепшыя каманды папярэдніх груп А і В – іспанская „Барселона”, французскі „Пары Сен-Жэрмен”, нямецкі „Кіль” і венгерскі „Веспрам”. Вырашальны этап галоўнага клубнага турніру Старога Свету плануецца правесці 28-29 снежня ў нямецкім Кёльне. Што тычыцца розыгрышаў Кубка ЕГФ і Кубка выкліку, то яны завершаны датэрмінова без выяўлення пераможцаў.\nЭтап Францыі Гран-пры „Формулы-1” адменены з-за пандэміі каронавіруса\n„Формула-1” абвясціла пра тое, Гран-пры Францыі не адбудзецца ў гэтым годзе з-за пандэміі каронавіруса. Гонка ў Ле-Кастэла была прызначаная на 28 чэрвеня, аднак раней прэзідэнт краіны Эмануэль Макрон паведаміў пра забарону на правядзенне масавых мерапрыемстваў як мінімум да сярэдзіны ліпеня. Да гэтага з-за пандэміі былі адменены або адкладзеныя дзевяць стартавых Гран-пры 2020 года. Такім чынам, на дадзены момант першай гонкай сезону значыцца этап у Аўстрыі 5 ліпеня, паведамляе сайт „Формулы-1”.\nЧэмпіянат Украіны можа аднавіцца 13-14 чэрвеня\nКалі сітуацыя з каронавірусам ва Украіне пойдзе без нечаканых сцэнарыяў, футбол зможа вярнуцца на стадыёны ўжо ў сярэдзіне чэрвеня. Асноўнай датай аднаўлення сезона ва Украіне з’яўляецца 13-14 чэрвеня. Пры такім раскладзе ў канцы траўня клубы пачнуць трэніравальны працэс. Пакінутыя дзевяць тураў будуць праведзеныя да сярэдзіны ліпеня.


11 сьнежань 2009, 01:02\nСёньня аргкамітэт грамадзкай ініцыятывы «Хартыя’97» абвясьціў ляўрэатаў Нацыянальнай прэміі ў галіне абароны правоў чалавека за 2009 год. За асабістую мужнасьць пры абароне правоў чалавека ўзнагароджаны палітычны рэкрут Франак Вячорка, грамадзкі актывіст Зьміцер Бародка, моладзевы актывіст Максім Вінярскі, палітвязень Арцём Дубскі, ваўкавыскія прадпрымальнікі Мікалай Аўтуховіч, Юры Лявонаў і Ўладзімер Асіпенка, а таксама салігорская праваабароньніца Яна Палякова (пасьмяротна).\nНацыянальная прэмія за абарону правоў чалавека была заснаваная «Хартыяй’97» у 1998 годзе. Сярод ляўрэатаў прэміі мінулых гадоў былі абаронцы намётавага мястэчка на Кастрычніцкай плошчы Менску, палітвязьні, вернікі, якія ўдзельнічалі ў галадоўцы ў абарону храму пратэстанцкай царквы «Новае жыцьцё», журналісты і іншыя асобы. Паводле каардынатара «Хартыі’97» Зьмітра Бандарэнкі, гэты год адметны тым, што ў Беларусі аднавіўся інстытут палітвязьняў:\n«Менавіта таму палітвязьні і людзі, якія актыўна змагаліся, каб палітвязьняў не было ў Беларусі, гэта галоўныя намінанты. Таму гэта і Арцём Дубскі, які прызнаны «Міжнароднай амністыяй» вязьнем сумленьня, гэта Асіпенка, Лявонаў і Аўтуховіч. І, безумоўна, гэта маладыя людзі, якія актыўна змагаліся, удзельнічалі ў кампаніі «Свабоду палітвязьням!».\nГэта Макс Вінярскі і Зьміцер Бародка. Гэта мужныя людзі, якіх шмат зьбівалі падчас акцыяў, яны сядзелі ў турмах, падпадалі пад штрафы, запалохваньні... Безумоўна, вельмі яркая асоба ў змаганьні за правы чалавека, у змаганьні за права заставацца беларусам і захоўваць беларускую мову ў войску — гэта Франак Вячорка. І маем сёлета такі жахлівы выпадак — сьмерць праваабаронцы з Салігорску Яны Паляковай, якая была прыгавораная да двух з паловай гадоў «хіміі».\nЦырымонія ўручэньня прэміяў плянуецца ў другой палове сьнежня. Адзін зь ляўрэатаў, актывіст руху «Эўрапейская Беларусь» Максім Вінярскі правёў у турмах больш за 110 дзён:\n«Галоўнае — каб вызвалілі палітвязьняў, каб у нашай краіне не было „эскадронаў сьмерці“. Галоўнае — каб у нас была ўсталяваная дэмакратыя. Галоўнае — каб былі спыненыя палітычныя перасьледы. Трэба карыстаць кожную магчымасьць, каб данесьці да людзей тое, што ніводзін з нас ня можа быць свабодны, пакуль у турме сядзяць людзі па палітычных перакананьнях».


Версія ад 16:49, 23 лютага 2020\n130 байтаў дададзена , 5 месяцаў таму\nВерсія ад 16:34, 23 лютага 2020 (правіць)\nВерсія ад 16:49, 23 лютага 2020 (правіць) (адкат)\nАўтахтонным насельніццтвам Японскага архіпелага лічацца [[айны]]. На астравах [[востраў Кюсю|Кюсю]] і Сікоку і на поўдні Хонсю айнскае насельніцтва асімілявалася [[Аўстранезійцы|аўстранезійскімі плямёнамі]]. У сярэдзіне 1-га тысячагоддзя да н.э. з поўдня [[Карэйскі паўвостраў|Карэйскага паўвострава]] на Японскія астравы праніклі т.зв. протаяпонскія плямёны, што змяшаліся з айнамі на Хакайда і паўночным Хонсю. З іх прыходам тут з’явіліся [[свойскія жывёлы]] — конь, карова; узнікла культура паліўнога рысу. На востраве Хакайда з [[айны|айнамі]] змешваліся выхадцы з усходняга ўзбярэжа Азіі. На астравах [[востраў Кюсю|Кюсю]] і Сікоку і на поўдні Хонсю айнскае насельніцтва асімілявалася з аўстранезійскімі плямёнамі. Працэс развіцця прышлых плямён, іх узаемадзеянне з мясцовым аўстранезійска-айнскім насельніцтвам адбывалісяадбываўся да V стагоддзя да н.э.\n[[Файл:Shotoku Taishi.jpg|thumb|left|150px|прынц [[Сётоку Тайсі]]]]\nПаводле кітайскіх хронік легендарны [[Імператар Дзіму|імператар Дзіму-Тэно]] — нашчадак багіні [[Аматэрасу]] — у 660 годзе да н.э. стаў родапачынальнікам дасюль бесперарыўнай дынастыі [[імператар Японіі|японскіх імператараў]]. У канцы 3ІІІ стагоддзя н.э. цэнтр улады размяшчаўся на месцы сучаснага горада Нара на раўніне Ямата. У другой палове IV стагоддзя імператары Ямата павялі экспансію на поўдзень, што паспрыяла кантактам з высокаразвітайвысокаразвітым цывілізацыяй КітаяКітаем. Развіццё японскай цывілізацыі стымулявалі імпарт жалеза, пранікненне кітайскай мовы, літаратуры, філасофіі, [[канфуцыянства]] і [[будызм]]у, якіапошні ў канцы VI стагоддзя пры імператарах дынастыі Сога будызм зрабіўся нацыянальнай рэлігіяй. [[Сінтаізм]] захаваў цырыманіяльнае значэнне. Працэс далучэння да кітайскай культуры распаўсюджіўсяраспаўсюдзіўся і на палітычныя інстытуты. Унутраная палітыка імператараў Ямата была накіравана на аб’яднанне краіны і афармленне ідэалогіі адзінаўладдзя. Важную ролю ў гэтым працэсе адыгралі ўведзеныя ў [] годзе прынцам [[Сётоку Тайсі]] «Законапалажэнні з 17 артыкулаў», дзе ў якасці галоўнага палітычнага прынцыпу былі сфармуляваны вышэйшы суверынітэт і строгае падпарадкаванне малодшых старэйшым; усталяваласяусталёўвалася сістэма чыноўніцкіх рангаў і прыдворнага цырыманіялу.\nДля гісторыі фарміравання японскай дзяржаўнасці вялікае значэнне мела эпоха [[род Фудзівара|Фудзівара]] ([]—[]). Пачатак ёй паклаў «пераварот Тайка» (ад назвы года, калі ён адбыўся), у час якога прынц Наканаоэ скінуў уладу дынастыі Сога (645). 2-яДругая палова VII стагоддзя прайшла пад знакам «рэформ Тайка», у выніку якіх былі рэарганізаваны ўсе сферы адносін у краіне і ўмацавана імператарская ўлада паводле кітайскай [[дынастыя Тан|танскай мадэлі]]. Усе землі перайшлі ва ўласнасць дзяржавы, краіна была падзелена на правінцыі і паветы на чале з губернатарамі і павятовымі начальнікамі. У [] годзе пабудаваны першы сталічны горад [[Фудзівара-кьёк'ё]]. Працэс афармлення сярэднявечнай японскай дзяржавы завершанызавершыўся ў VIII стагоддзі, на працягу якога тройчы пераносілася сталіца: у [] годзе ў [[горад Нара|Нара]], у [] годзе ў [[Горад Нагаока|Нагаока]] і ў [] годзе ў [[Кіёта]]. Станаўленне грамадства суправаджалася адыходам ад класічнага ўзору дзяржаўнага ўладкавання, абазначылася тэндэнцыя да дэцэнтралізацыі ўлады. У канцы IX стагоддзя ўлада належала прадстаўнікам [[род Фудзівара|роду Фудзівара]], якія з [] года кіравалі краінай у якасці рэгентаў пры малалетніх імператарах, а з [] года — у якасці канцлераў пры паўналетніх. Характэрнай рысай сацыяльнага жыцця стала фарміраванне саслоўя [[самурай|самураяў]].\n[[Файл:Голландские купцы.jpg|thumb|Галандскія гандляры ва ўяўленні японцаў]]\nКруты паварот у гісторыі Японіі адбыўся ў [] годзе, калі вярхоўным правіцелем краіны з тытулам [[сёгун]] стаў [[Мінамота-но Ёрытома]]. З таго часу да [] года Японіяй кіравалі сёгуны, а імператары выконвалі толькі цырыманіяльныя функцыі. Першы сёгунат '''Мінамота''' праіснаваў да 1335 года. Гэта быў час росквіту гарадоў, рамёстваў і гандлю. У 1274 і 1281 гадах японцы паспяховаадбілі супраціўляліся ўварваннюўварванні мангольскай арміі. Другі сёгунат [[Род Асікага|'''Асікага''']] (1335—1573) узнік у ходзе працяглых міжусобных войн. У пачатку XV стагоддзя ўзмацнілася цэнтральная ўлада. Аднак пасля забойства [[Асікага Ёсіноры]] ў Японіі зноў разгарэліся міжусобныя войны, якія перараслі ў феадальную вайну 1467—1477. Місію аб’яднання краіны выканалі 3 палітычныя дзеячы: [[Ода Набунага]], [[Таётомі Хідэёсі]] і [[Такугава Іэясу]]. У 1573 годзе Ода скінуў апошняга сёгуна з [[Род Асікага|роду Асікага]]. Ён валодаў паловай правінцый і сталіцай Кіёта, здзейсніў рэформы, якія ліквідавалі раздробленнасць і спрыялі развіццю гарадоў. Аб’яднанне Японіі завяршыў пераемнік Ода — [[Таётомі Хідэёсі]], які ў ходзе [[Імдзінская вайна|Імдзінскай вайны]] беспаспяхова спрабаваў заваяваць Карэю. Яго паплечнік [[Такугава Іэясу]] ў [] годзе абвясціў сябе сёгунам. Пачаўся апошні, трэці (1603—1867) [[сёгунат Такугава|сёгунат '''Такугава''']], асноўныя намаганні якога былі накіраваны на абмежаванне ўсеўладдзя даймё (уладарных князёў). Сёгуны з дынастыі Такугава стварылі цэнтралізаваную дзяржаву і ўсталявалі рэжым спадчыннай ваеннай дыктатуры. За імператарам захаваліся толькі цырыманільныя і рэлігійныя функцыі. Аграрная рэформа замацавала сялян за іх землямі. Пры першых Такугава строга былі размежаваны саслоўі: самураі, сяляне, рамеснікі, гандляры. Цэнтральнай фігурай ў дзяржаве стаў воін-самурай. Асноўную масу насельніцтва складала [[сялянства]]. Імкнучыся ўмацаваць сваю ўладу і пазбегнуць залежнасці ад еўрапейскіх дзяржаў, Такугава забаранілі любыя зносіны, у т.л. гандлёвыя, японцаў з еўрапейцамі (акрамя галандцаў; для абмежаванага гандлю з Галандыяй і Кітаем быў пакінуты адзіны порт — [[Нагасакі]]); кожны еўрапеец, які пранікаў на астравы Японіі, падлягаў [[Смяротная кара|смяротнаму пакаранню]]. XVII стагоддзе для Японіі было часам стабільнасці і росквіту. З канца XVIII стагоддзя пачаўся эканамічны крызіс. Толькі ў XIX стагоддзі адбылося больш за 1000 сялянскіх паўстанняў.\nУ 1853-54 гг.. амерыканская эскадра адмірала Мэцью Пэры двойчы ўвайшла ў заліў Эда і навязала Японіі «дамову аб міры і сяброўстве». Прыклад ЗША перанялі і іншыя магутныя дзяржавы, такім гвалтоўным чынам скончыўшы працяглую ізаляцыю Японіі. На хвалі ксенафобскіх настрояў заходнеяпонскія княствы Сацума-хан і Цёсю-хан развязалі сацумска-брытанскую і сіманасекскую войны 1863 года, але пацярпелі паражэнне. Усвядоміўшы тэхнічную адсталасць Японіі ад Захаду і небяспеку каланізацыі, княствы пачалі мадэрнізацыю арміі і перамовы з імператарскім дваром. 3 студзеня 1868 года антысёгунская апазіцыя ў аднабаковым парадку сфарміравала новы ўрад і прыняла ад імя [[Імператар Мэйдзі|імператара Мэйдзі]] ўказ аб рэстаўрацыі імператарскага кіравання. Сёгунат Такугава ліквідаваўся, а былы сёгун адхіляўся ад улады і губляў тытулы і землі. Гэта падзея завяршыла перыяд Эда і адзначыла канец пяцісотгадовага дамінавання самураяў у японскай палітыцы.\nУзята з "https://be.wikipedia.org/wiki/Адмысловае:MobileDiff/3558748"


Вы можаце звычайна прымаюць вышэйшыя навучальныя ўстановы, калі вы старэйшыя за 18 гадоў. Яны рэгулярна выкладаюць ва ўніверсітэтах, каледжах і прафесійных устаноў, такіх як школы мастацтваў або сельскагаспадарчых каледжаў - амаль усе з якіх маюць свае ўласныя сайты. Вы можаце атрымаць шырокі спектр навыкаў, напрыклад, дыпломы, ступені бакалаўра, базавых ступеняў і аспірантаў градусаў. Курс уяўляе сабой навучальны клас, які ахоплівае пэўны прадмет, і курсы разглядаюцца будаўнічыя блокі праграмы ступені. Курсы могуць ахопліваць перыяд часу ад некалькіх тыдняў да некалькіх месяцаў, у залежнасці ад прадмета, што яны ахопліваюць.Злучанае Каралеўства Вялікабрытаніі і Паўночнай Ірландыі, шырока вядомы, як Злучанае Каралеўства і Вялікабрытаніі, з'яўляецца суверэннай дзяржава, размешчаная ў паўночна-заходніх берагоў кантынентальнай Еўропы.Два самых вядомых (і самых старых) універсітэты Оксфарда і Кембрыджа (часта згадваецца як Оксфард і Кембрыдж многія брытанцы) Англія таксама мае некалькі іншыя інстытуты сусветнага ўзроўню, у тым ліку некалькі ў Лондане (у прыватнасці, Імперскі каледж, Лонданская школа эканомікі, Універсітэцкі каледж Лондан і караля 'ы каледжа Лондана, усе з'яўляюцца часткай Лонданскага універсітэта)Курсы Велікабрытанія, Wiltshire. Знайсці ўсю інфармацыю аб школе і звязацца з прыёмнай камісіяй 3 клікі!


Саюз пісьменнікаў Беларусі | Брэсцкае аддзяленне |Сучасная беларуская літаратура : Публіцыстыка : Застацца ў літаратуры? Там цесна і без мяне...\nЖанна Капуста мае рацыю, выказаўшы меркаванне, што аўтар удзельнічае ў дыялогах маладых недзе на форумах. На адным з форумаў я вучыўся стварэнню сайтаў, працы ў Сетцы, дызайну ды іншаму. Трэба сказаць, што атмасфера на форуме была вельмі інтэлігентная, дзякуючы адміну ― 25-гадовай жанчыне. То і размовы былі шчырыя. Свайго ўзросту я не хаваў, але: “У Інтэрнеце ўзросту няма!”. Мяне вучылі азам работы ў Сеціве ...15-гадовыя падлеткі. І ўжо пазней, калі мы пасябравалі, калі мяне “прынялі за свайго”, мая асабістая пошта была штодзень з лістом: у мяне не столькі прасілі парадаў па розных жыццёвых пытаннях, колькі шукалі чалавека, які выслухае і не стане насміхацца, не адмахнецца, не прадасць, адкажа суперажываннем. І сёння я ўдзельнік некалькіх форумаў, дзе не зважаюць на ўзрост, дзе школьнік, што зарабляе 1 долар за напісанне 3000 знакаў тэксту, мае права на голас і думку побач з паспяховым бізнесменам 50-і гадоў, які мае сваю фірму і наймае на працу такіх школьнікаў. Я і сёння чытаю форумы, чытаю ЖЖ маладых (тут, праўда, больш фальшу).\nТрэцяе... Свет вакол падлеткаў. Выбачайце, але заўвагі крытыкаў ― тое заўвагі дарослых людзей, якія бачаць, могуць характарызаваць, асэнсоўваць гэты свет. Для падлетка навакольны свет ― дадзеная канстанта. І спроба аналізу свету з’яўляецца куды пазней, з жыццёвым вопытам. Патрабаваць ад падлеткаў дарослага ўспрымання рэчаіснасці, паглыбленага асэнсавання з элементамі філасофіі, мне падаецца занадта. Даросласць падлеткаў ― гэта голыя веды без практыкі (Юрый). Ён ніколькі не дарослы, ён проста начытаны хлопец, які на кожны выпадак можа даць гатовую цытату ― і лічыць гэта за веданне жыцця.\nШто тычыцца “лёгкасці і фантастычнасці” тых зменаў, якія адбыліся з Кацярынай ― так мне захацелася. Вядома, мая віна ў тым, што не заўважылі крытыкі таго страху Кацярыны перад гэтымі зменамі: з Папялушкі ― у царэўны. І што ўсё ― без яе ўдзелу. Такая была задума, каб мацнейшым быў боль ад расчаравання, каб раптоўна быў перарваны шэраг “вязення”, каб было яшчэ больш зразумела, што і гора, і радасць у многім ад нас не залежаць.\nМне шкада аднаго: “Доказ закона прыгажосці”, “Урок бяспечнага сексу”, “Лёшкава каханне” (заста- лася амаль незаўважанай) ― гэта аповесці адной кнігі, ці, скажу так, часткі адной аповесці. Таму некаму Юрыс падаўся ценем ― а ён дзейнічае як галоўны герой у другой аповесці (яе неяк і не заўважылі). Героем чацвёртай аповесці становіцца мой маўклівы Сяргей, пятай – паэт Віктар. І тое самае сутыкненне з дарослым жыццём адбываецца менавіта ў двух апошніх... Формай кнігі абумоўлена і слабасць (па канстатацыі Жанны Капусты) “Урока бяспечнага сексу” ў плане адсутнасці яркіх вобразаў, запамінальных герояў.\nМо і дарэмна так адкрыта пісаць (абвінавацяць у пыхлівасці), але скажу: я пішу для таго, каб дзеці чыталі на беларускай мове. Так, я згаджаюся з тымі, хто лічыць, што кніга ― тавар. (Наш шаноўны Адам Глобус крывіцца пры гэтым (ці толькі прыкідваецца), хоць сам займаўся вытворчасцю такога тавару). Я лічу кнігу таварам. І таму імкнуся ў першую чаргу пісаць для таго, хто яе будзе чытаць. Так пісалася першая кніга, так пісалася першая аповесць для падлеткаў ― я ведаў, што першымі чытачамі яе будуць мой 16-гадовы сын і яго стрыечная сястра-аднагодка. Так пісалася “Ведзьміна тоня” – для 13 ― 15-гадовых падлеткаў, якую ўхваліла Лада Алейнік у “Полымі”, па якой у ліцэі г. Івацэвічы навучэнцы ладзілі цэлую канферэнцыю на 2 гадзіны, і якая не стала асобнай кнігай.\nНе стаўлю сабе задач сваімі творамі некага павучаць, некаму адкрываць вочы, пераварочваць мысленне і мяняць свет, не ўпікаю настаўнікаў і бацькоў ― яшчэ раз паўтару: аповесці пішуцца толькі дзеля таго, каб дзеці чыталі на беларускай мове нешта яшчэ, акрамя праграмных твораў. Вось такая дурная для нашага прагматычнага свету ідэя-фікс. І таму не хачу 300 асобнікаў кнігі за свае ці спонсарскія грошы. Хачу бачыць свае творы ў бібліятэках.\nВось адзін з каментарыяў на маім сайце:\n“Вялікі дзякуй за вашу аповесць! Чыталі разам з вучнямі 11-х класаў. Дзеці не хацелі дамоў разыходзіцца, не дачытаўшы. Пасля доўга абмяркоўвалі. Ніхто не застаўся абыякавым. Было чутно: “Аказваецца, і ў беларускай літаратуры ёсць цікавыя творы. Не толькі пра вайну ды пра вёску”. Многія падыходзілі, прасілі параіць, што яшчэ можна пачытаць накшталт вашага. Ужо 15 год працую настаўніцай, аднак такую цікавасць убачыла ўпершыню. Дзякуй!”\nПакідаю гэты каментар без каментарыяў. Адно прашу не лічыць, што выклаў яго дзеля самапіяру. Звярніце ўвагу на рэакцыю школьнікаў... Разумею і другое: пісаць у такім ключы, з такой мэтай, “рабіць тавар” ― гэта значыць зачыніць сабе дарогу да кагорты “сапраўдных пісьменнікаў”, значыць ― быць аўтарам, але не быць мастаком. І Ціхан Чарнякевіч мае рацыю, калі піша пра бублікі і нулявую вартасць твора для ўласна беларускай літаратуры.\nРазумею, на што ішоў, пачынаючы пісаць для старшакласнікаў. На такую аповесць кожны эксперт: настаўнік, бацька, просты дарослы. Бо кожны мае свой по гляд на маладых, у кожнага ― свой вопыт.\nРазумею: у такую маю мэту ― пісаць дзеля таго, каб дзеці чыталі, ― вельмі цяжка паверыць. Але што яшчэ можа даць мне мая пісаніна, акрамя водгуку чытача? Грошы? Дык, як трапна заўважыў Уладзімір Сцяпан, беларуская літаратура і грошы ― рэчы ўзаемна недатыкальныя. Слава? Дзякуй, за 10 гадоў у раёнцы мне яе хапіла. Узнагарод? Хапае і тых, што ёсць. Самарэалізацыя? Дык не без гэтага. Застацца ў літаратуры? Не, ужо сказаў: аўтары, якія “робяць тавар”, у літаратуры не застаюцца.\nМяне хвалюе наша родная мова, тое становішча, у якое яна патрапіла. Мяне хвалюе, што выдатныя і добрыя кнігі беларускіх аўтараў выходзяць мізэрнымі тыражамі і часта застаюцца прачытанымі адно сябрамі аўтараў ды асобнымі крытыкамі і літаратуразнаўцамі. Калі мне паверыць, тады ніколькі не будзе дзіўным маё жаданне пісаць для падлеткаў. Бо для дзіцячага ўзросту літаратура добрая і якасная трохі ёсць, а для падлеткаў... І адбываецца тое, што адбываецца: вакуум на працягу некалькіх гадоў, творы школьнай праграмы, скіраваныя ў мінулае (“вёска ды вайна”), якія насамрэч выклікаюць у многіх устойлівую антыпатыю да роднай мовы і літаратуры. Амаль 40 гадоў прайшло ― і я чытаў “Насцечку” Кузьмы Чорнага, “Сяброў” Алены Васілевіч, і дачка мая цяпер чытае. Дык мне тады хоць менш тлумачыць трэба было. А колькі такіх твораў... То хіба дзіўна, што “на выхадзе” маем мы выпускніка, якому найчасцей позна казаць пра нешта роднае?\nАт, хопіць. З другога боку ― навошта мне брахаць? Дакладна ведаю свае здольнасці і магчымасці і таму кажу смела, што буду далей “рабіць тавар” ― пісаць канкрэтныя рэчы для канкрэтных людзей. Для падлеткаў. Хто са мной?


Батлейка ў музеі! | Барановичский краеведческий музей\nБатлейка ў музеі!\nОпубликовано Январь 3, 2019 | Автор: bar-museum\nПа шматлікіх просьбах жыхароў нашага горада, напярэдадні свята Нараджэння Хрыстова, 5 студзеня 2019 года запрашаем на прадстаўленні беларускага народнага лялечнага тэатру «Батлейка».\nДля ўсіх жадаючых 5 студзеня ў 12.00, 13.30, а таксама 15.00 у Баранавіцкім краязнаўчым музеі (Савецкая, 72) адбудзецца паказ трох невялічкіх спектакляў на рэлігійную і сацыяльную тэматыку, а таксама Вы дазнаецеся аб тым, як батлейка з’явілася на Беларусі.\nДаведкі па тэл. +375(163)421524.\nА ці ведаеце Вы, што такое Батлейка?\nБатле́йка, бетлейка (ад польск.: Betleem — назва г. Віфлеема), — гэта беларускі народны тэатр лялек, спачатку і ў асноўным на рэлігійную, у прыватнасці біблейскую тэматыку.\nЗараджэнне батлейкавага тэатра ў Беларусі адносіцца да канца XVI — першай паловы XVII ст. Узнікненне батлейкі звязанае з каляднымі святамі (адгэтуль назва, Віфлеем — месца нараджэння Хрыста). На тэрыторыю Беларусі батлейка трапіла з Польшчы і Украіны і атрымала распаўсюд з XVI стагоддзя. Па сваім рэпертуары і прынцыпах увасаблення батлейкавы тэатр ўзыходзіць да заходнееўрапейскіх містэрый. Арганізатарамі відовішчаў звычайна былі законнікі каталіцкіх ордэнаў, вучні калегій. Распаўсюджанню батлейкі спрыялі вандроўныя семінарысты, якія ўносілі ў рэпертуар сюжэты школьнага тэатру. Хутка батлейку ад царкоўнікаў пераймаюць мяшчане, сяляне — тэатр робіцца народным.\nДа 19 ст. у рэпертуары батлейкі пераважала рэлігійная тэматыка. У часы Асветніцтва батлейкавыя прадстаўленні ладзіліся ў драўлянай (спачатку — аднапавярховай, потым — двухпавярховай) скрыні (батлейцы) статычнымі або рухомымі лялькамі. Іх дзеянні суправаджаліся вершаваным дыялогам, песнямі. У прадстаўленнях, прымеркаваных да калядных свят, паказваліся біблейскія сцэны нараджэння Хрыста, пакланення яму пастухоў і каралёў-вешчуноў, праследу жорсткім царом Ірадам нявінных немаўлятак. У рэпертуар батлейкі, побач з рэлігійнымі уваходзілі таксама жанравыя сцэны, насычаныя сацыяльнай сатырай.\nУ наш час батлейка перажывае сваё адраджэнне. У форме нацыянальнага дзіцячага і каляднага тэатра, у музеях усё часцей можна пабачыць батлеечныя прадстаўленні на розную тэматыку — рэлігійныя, сацыяльныя, казачныя.


Сартыроўка адходаў і свой кубак у кавярні: Новы год — новыя эказвычкі! | zviazda.by\nХатняя старонка » Грамадства » Экалогія » Сартыроўка адходаў і свой кубак у кавярні: Новы год — новыя эказвычкі!\nВось і надыйшла чароўная пара, калі мы задумваем жаданні, а пасля з нецярпеннем чакаем, калі яны збудуцца. Але для здзяйснення некаторых з іх давядзецца і самім прыкласці намаганні! Прапаную пачаць 2022 год з васьмі добрых эказвычак-абяцанняў, якія зменяць не толькі ваша жыццё, але і экалагічную сітуацыю навокал.\n1. Буду больш перасоўвацца пешшу і на ровары!\nАўтамабілі, аўтобусы — адна з крыніц выкідаў вуглякіслага газу, «вінаватага» ў глабальным пацяпленні. Адмова ад машыны на карысць пешай або веласіпеднай прагулкі вырашае адразу некалькі праблем: эканоміць паліва, зберагае прыроду і дапамагае падтрымліваць добрую фізічную форму.\n2. Пасаджу дубочак!\nЗ жолуда можна вырасціць маленькі дубок на падваконніку, а потым перасадзіць яго на пастаяннае «месца жыхарства». Калі вы не назбіралі жалудоў, вясной можаце прыняць удзел у адной з акцый па пасадцы раслін. Дрэвы не проста перапрацоўваюць вуглякіслы газ. Яны таксама фільтруюць паветра, ачышчаючы яго ад шкодных рэчываў. Пасадзіўшы дрэвы каля дома, вы будзеце заўсёды дыхаць чыстым паветрам, ды і ваш настрой палепшыцца.\n3. Буду сартаваць адходы!\nВажна памятаць, што пластык, шкло, папера і алюміній — гэта не смецце, а каштоўная сыравіна, якую неабходна перапрацоўваць. А перад гэтым іх трэба аддзяліць ад адходаў, што не падлягаюць перапрацоўцы.\n4. Буду здаваць батарэйкі і энергазберагальныя лямпачкі!\nЭнергазберагальныя лямпы ўтрымліваюць ртуць і адносяцца да першага, самага высокага класу небяспекі сярод адходаў. Адпрацаваныя батарэйкі і акумулятары, у складзе якіх ёсць літый, свінец, нікель і кадмій, лічацца адходамі другога класу небяспекі. Усе гэтыя металы вельмі таксічныя, хутка атручваюць зямлю і грунтавыя воды.\n5. Буду сачыць, каб ежа дома не псавалася і не выкідвалася!\nШтогод у свеце на звалках апынаецца да траціны ўсіх вырабленых прадуктаў. Раскладаючыся, яны выдзяляюць метан, які лічыцца адной з прычын глабальнага пацяплення. Каб прадукты не ішлі на сметнік, старанна плануйце пакупкі.\n6. Буду браць каву навынас у свой тэрмакубачак!\nАднаразовыя кубкі для кавы зроблены з паперы з тонкім неаддзяляльным слоем пластыку, з-за чаго яны практычна не перапрацоўваюцца. Таму лепш набыць шматразовы тэрмакубачак і купляць каву ў яго (за гэта можна яшчэ і атрымаць зніжку ў некаторых кавярнях!).\n7. Буду больш эканомна карыстацца вадой!\nПаводле даных ААН, доступу да якаснай вады няма ў двух мільярдаў чалавек. Каб дапамагчы захаваць гэты найважнейшы рэсурс, вы можаце больш эканомна яго расходаваць: закрываць кран, пакуль чысціце зубы; замест ванны прымаць душ; фільтраваць вадаправодную ваду, а не купляць у бутэльках.\n8. Буду браць у краму торбачкі з тканіны і авоські для пакупак!\nЗвычайным пластыкавым пакетам мы карыстаемся не больш за 2-3 разы, а затым адпраўляем на сметніцу. Там, па розных даных, ён будзе раскладацца каля 100 гадоў. А калі трапіць у ваду і дабярэцца да дна — і таго больш. Адмовіўшыся ад новых поліэтыленавых пакетаў, мы і эканомім уласныя грошы, і прадухіляем забруджванне не толькі сваёй мясцовасці, але і ўсёй планеты.\nРухаючыся да мэты, вядзіце эка-каляндар, дзе адзначайце свае перамогі ў выратаванні навакольнага асяроддзя. А яшчэ пачніце хваліць сябе нават за маленькія экакрокі і не перажывайце, калі ў нейкі дзень не стае сіл варочаць горы. Стамляцца і нават часам ленавацца — гэта нармальна. Галоўнае — не спыняцца. І памятайце: у вас усё атрымаецца!


Абразіў даішніка на старонцы Вольгі Карач. Прысуд – два з паловай гады «хіміі» - Віцебская вясна\nСудовае следства вялося хуткімі тэмпамі: была агучаная пазіцыя абвінавачання, апытаны Аляксандр Васейкін, даследаваныя матэрыялы справы. Пасля спрэчкі бакоў абвінавачанаму далі апошняе слова. Ён быў лаканічны: сказаў, што ўсвядоміў сваю віну і нагадаў, што папрасіў ужо прабачэння.\nАдвакатка прасіла не ізаляваць Васейкіна ад грамадства\nПастанавіў таксама спагнаць з Аляксандра Васейкіна 1000 рублёў на карысць Ігара Вольніча ў якасці кампенсацыі маральнай шкоды. Прысуд не набыў законнай моцы і можа быць абскарджаны ў Віцебскім абласным судзе.\nЯшчэ ў гэтым разьдзеле: « У Віцебску пачаўся працэс над Алегам Баразной і Аляксандрам Мацеюком. Іх вінавацяць па «наркатычным» арт. 328\t«Беларусбанк» дамагаецца банкруцтва віцебскага прадпрыемства «Сцяг Індустрыялізацыі». Рэпартаж з суду »


Яшчэ адно апытанне пацвердзіла скарачэнне даходаў беларусаў | Новы Час\nЯшчэ адно апытанне пацвердзіла скарачэнне даходаў беларусаў\n43,5% беларускіх спецыялістаў адзначылі скарачэнне заработнай платы ў другім квартале.\nДаследчы цэнтр РАБОТА.TUT.BY правёў апытанне сярод спецыялістаў, каб даведацца ў іх асноўныя вынікі 2 квартала.\nЗ 1955 рэспандэнтаў 67,9% апынуліся працаўладкаваны на момант апытання, аднак з іх каля 23% знаходзяцца ў актыўным пошуку новага месца працы. Сярод апытаных больш за 90% з'яўляюцца супрацоўнікамі штата, астатнія — выдаленыя супрацоўнікі і фрылансеры.\n43,7% спецыялістаў адзначылі, што звальненняў у іх кампаніі за апошнія 3 месяцы не адбылося. Каля 17% сярод тых, хто адзначыў як наём новых супрацоўнікаў, так і звальнення з прычыны складанай эканамічнай сітуацыі.\nАкрамя таго, 43,5% спецыялістаў адзначылі скарачэнне заработнай платы ў другім квартале.\nСярод апытаных 24,1% паказалі на павелічэнне нагрузкі за кошт павышэння аб'ёмы працы. Таксама рэспандэнты адзначаюць скарачэнне колькасці працоўных дзён і гадзін у другім квартале, а таксама павелічэнне нагрузкі за кошт скарачэння штата.\nСярод удзельнікаў апытання амаль кожны другі пацвердзіў адсутнасць пераходу на аддаленую працу. 21,8% рэспандэнтаў адказалі, што іх штат працягвае працу ў дыстанцыйным рэжыме, яшчэ каля 22% паказалі на выхад у офіс часткі або ўсяго калектыву.\nЯк раней паведамляў Thinktanks.by, згодна з чацвёртай хваляй апытання, праведзенай кампаніяй SATIO і Цэнтрам эканамічных даследаванняў BEROC, у чэрвені 49.7% насельніцтва адчулі зніжэнне сваіх даходаў (у параўнанні з 45% у сакавіку, 52% у красавіку і 48.5% у траўні).\nПры гэтым 55% насельніцтва адзначылі падзенне даходаў у параўнанні з часам да коронавируса. Сярод асноўных прычын падзення даходаў, як і раней — скарачэнне заказаў (34% сярод тых, у каго ўпаў даход, распаўсюджаная прычына ў Мінску, сярод якія працуюць у сферы паслуг), адмена прэмій (26%), скарачэнне заробкаў (25%).